NEKADAŠNJI SVETSKI BROJ JEDAN HVALI ĐOKOVIĆA: Tvrdi da može da dobije Rafu na RG | Happy BSC portal\nBivši prvi reket sveta ističe iskustvo Đokovića i mentalnu spremnost za napad na titulu:\n- Postoje dva tenisera koji su u stanju da pobede Nadala na Rolan Garosu i jedan od njih je Novak Đoković. Srbin već zna šta je potrebno da bi se osvojio pehar u Parizu, igrao je i u nekoliko finala, dobro poznaje uslove i jedan je od malobrojnih koji je Rafu pobeđivao na tom takmičenju. Sve će zavisiti od toga kako će se pripremiti za turnir, ali ne sumnjam da će Đoković biti među favoritima za trofej - kaže Hjuit, dok za drugo ime navodi Dominika Tima.\nAustralijanac navodi i Noletovu laku adaptaciju za veliku prednost u odnosu na Nadala i Federera\nOd igrača velike trojke, mislim da je Đoković taj koji se svakoj podlozi prilagođava bolje. Rodžeru je teško da pobeđuje na šljaci, Rafi na travi, ali Novak može da uradi velike stvari na svakoj podlozi, pre svega zbog njegovog kretanja i proklizavanja. On je ne samo jedan od najvećih kandidata za titulu na Rolan Garosu već i na ostalim mastersima koji se igraju na šljaci. Ima čudesnu fizičku snagu da se izbori za pobedu u pet setova - dodao je Australijanac.


Borenović: Slijedi politička kriza ako CIK odbije prebrojavanje glasova! - Istinito.com - Ne budi ovca!\nPočetna > Aktuelno > Borenović: Slijedi politička kriza ako CIK odbije prebrojavanje glasova!\nBorenović: Slijedi politička kriza ako CIK odbije prebrojavanje glasova!\n16. Oktobra 2018. Istinito91Leave a Comment on Borenović: Slijedi politička kriza ako CIK odbije prebrojavanje glasova!\nU Čije ime Pavlović organizuje kontraproteste u Banjaluci!?\nMinistar Čordaš da obilazi izbjeglice u limuzini od 70.000 maraka\nPoreska uprava RS raspisala konkurs samo za kadrove SNSD


30 GODINA KOMPANIJE „RAPIĆ“ IZ GRADIŠKE - BIGportal.ba\n19 Februara, 2020 0730\nPomenuti jubilej predstavlja izuzetno postignuće, naročito ukoliko se uzmu u obzir sve poteškoće koje su karakteristične za organizaciju poljoprivredne proizvodnje i agrarni sektor Bosne i Hercegovine uopšte. Kakvi su bili počeci rada Kompanije, njeno stasavanje u sektoru proizvodnje stočne hrane, te kakvi su budući planovi pročitajte u razgovoru sa Sonjom Rapić, vlasnicom i finansijskom direktorkom kompanije „Rapić“.\nRAPIĆ: U svojim počecima, kompanija „Rapić“ je bila orijentisana na oblast građevinarstva. Suprug i ja smo donijeli odluku da uplovimo u preduzetničke vode, što je za tadašnji način razmišljanja bila veoma hrabra odluka. Bili smo među prvim registrovanim privatnim trgovačkim preduzećima na području opštine Gradiška i vremenom smo, zahvaljujući razvijenosti poljoprivredne proizvodnje na području Lijevča polja, započeli i distribuciju mineralnih đubriva. Uspješan i nadasve korektan način našeg poslovanja ubrzo nam je donio dva ključna partnerstva i to sa fabrikom mineralnih đubriva „Petrokemija“ iz Kutine, te sa Institutom za kukuruz „Zemun polje“ iz Srbije. Ponosni smo na činjenicu da pomenuta saradnja traje i danas, jer je riječ o regionalnim liderima u posmatranim oblastima proizvodnje i nauke, što svakako daje na relevantnosti i našoj Kompaniji.\nRAPIĆ: Smatram da je naše najznačajnije postignuće upravo odluka da krenemo u proizvodnju. Iako bi i u današnjim uslovima poslovanja to bila veoma rizična odluka, čvrsto smatram da je upravo ona očuvala firmu. Drugo postignuće na koje smo posebno ponosni je to da smo kroz sve ove godine uspjeli izgraditi i očuvati veoma korektan odnos kako sa našim zaposlenicima, tako i sa svim partnerima na tržištu. Za nas je veoma važno da naše radne kolege prepoznaju našu Kompaniju kao svoju drugu kuću i da osjećaju sigurnost koja im je pružena, jer ona nije sadržana samo u ličnim primanjima, već i u statusu radnika koji imaju u organizaciji. Za nas je ovo veoma bitan segment poslovanja i rada, koji smo započeli i koji nastavljamo. Nadalje, važno je napomenuti da tokom svih ovih godina nismo imali bilo kakavih poteškoća u radu sa poslovnim partnerima, kontrolnim i inspekcijskim organima. Pored toga što imamo status subjekta sa jasno definisanim zahtjevima poslovanja, na tržištu smo se dokazali kao oni koji posluju korektno i profesionalno, te pri tome poštuju sve zakonske propise u posmatranom sektoru.\nRAPIĆ: Prije svega, važno je istaći kako je naša Kompanija zaključno sa 31. decembrom 2019. godine imala 94 zaposlena radnika, što je za jedno proizvodno preduzeće veoma značajno postignuće. Kada je u pitanju fizički obim proizvodnje, koji je u stvarnosti najbolji pokazatelj uspješnosti poslovanja, tokom prošle godine smo proizveli i distribuisali više od 55.000 tona gotove stočne hrane. Uz to, na tržište smo plasirali i oko 30.000 tona mineralnih đubriva, kao i 60.000 doza sjemenskog kukuruza. Unazad tri godine, dobit Kompanije redovno prelazi 1.000.000,00 maraka, što je veoma značajan rezultat s obzirom na stalna ulaganja modernizaciju proizvodnog procesa.


Vlada prihvatila strateške ciljeve agrara – AGRO VESTI by agronews.rs\nHome Teme Agrarna politika Vlada prihvatila strateške ciljeve agrara\nAug 2, 2014 | Agrarna politika, Aktuelno, Poljoprivreda, Ruralni razvoj, Slajder, Srbija, Teme, Vesti\t|\nOna je za TV Pink kazala da su ti ciljevi povećanje poljoprivredne proizvodnje, rast dohotka proizvođača, unapređenje konkurentnosti, tehničko- tehnološko unapređenje ovog sektora, unapređenje kvaliteta života u ruralnim područjima, smanjenje siromaštva…\n“To znači da vlada i država, imajući u vidu značaj sektora poljoprivede, prvi put uz jasan plan i sistemski pristup prilaze rešavanju pitanja u oblasti poljoprivrede”, dodala je Bogosavljević Bošković.\nIpak, kako je navela ovo nije dovoljno, i Strategija je samo prvi dokument koji pruža mogućnost da se brzo uradi akcioni plan za izradu nacionalnih programa za poljoprivredu i ruralni razvoj.\nPrema njenim rečima, ovi programi znače i konkretne mere podrške i pomoći poljoprivrednoj proizvodnji – mere kojima će na sistemski način pokušati da najefikasnije, a istovremeno na duge staze, pomognu srpskom poljoprivredniku da što pre poveća i unapredi proizvodnju i poziciju na tržištu poljoprivrednih proizvoda.\nBogosavljević Bošković je navela i da će u narednom periodu raditi na izradi posebnih mera podrške, čime će stimulisati određene vrste proizvodnje na određenim područjima u zavisnosti od agroekoloških uslova i geografskih karakteristika područja.\n“To znači da ćemo odrediti područja na kojima ćemo stimulisati voćarsku, vinogradarsku, ratarsku i proizvodnju povrća, da ćemo pripremiti posebne mere za unapređivanje organske proizvodnje, i posebno stimulisati područja u kojima u ranijem periodu njive nisu korišćene za konvencionalnu proizvodnju, pa u zemljištu nema ostataka pesticida i herbicida”, objasnila je ministarka.\nPosebna pažnja u ovim nacionalnim programima biće poklonjena malim poljoprivrednim gazdinstvima, jer oni čine tri četvrtine ukupnog broja poljoprivrednih gazdinstava, kazala je ona i dodala da je cilj da se ona osnaže, organizuju i udruže jer za najveći broj njih bez ovakvog pristupa nema opstanka u uslovima otvorenog tržišta i slobodne trgovine.\n“Svesni smo da iz godine u godinu slabi ekonomska moć najvećeg broja malih poljoprivrednih gazdinstava, uslovi života na selu postaju teži, poljoprivredni proizvođači moraju da izdvoje više sredstava za proizvodnju, a sa druge strane kada prodaju proizvode kupci žele da ih dobiju po što manjoj ceni”, navela je Bogosavljević Bošković.\nGovoreći o zakonskoj regulativi, Bogosavljević Bošković je kazala da je Zakon o predžetvenom finansiranju prošao proceduru javne rasprave, ko i da očekuje da on bude usvojen nakon kratke letnje pauze i u primeni već od ove jeseni.\n“Ovaj zakon pruža mogućnost da na jednostavan i povoljan način dođu do kratkoročnih kreditnih sredstava, a novina je u tome što hipoteka neće biti na nekretninama, već na budućem rodu”, istakla je Bogosavljević Bošković i dodala da je ovaj zakon važan jer se njime zaokružuje sistem finansiranja pre i posle žetve.\nKada je reč o sredstvima iz predpristupnih fondova EU, iz IPARD programa je za Srbiju opredeljeno oko 175 miliona evra, što je na godišnjem nivou nešto više od 30 miliona evra.\nKako je objasnila, ovaj program je važan jer predstavlja mogućnost da poljoprivrednici sa projektima, koji se odnose na investicije u proizvodnju mleka, mesa, voćarstvo i povrtarstvo, u objekte, skladišta, opremu i pogone za preradu, mogu i sami da konkurišu za sredstva iz ovog fonda, a on bi trebao da zaživi već od naredne godine.\nGovoreći o nadoknadi štete o poplava, Bogosavljević Bošković je navela da to teče po utvrđenom planu i da su do sada uspeli da nadoknade štetu u smislu obezbeđivanja semena i goriva.\nU toku je raspodela pomoći u životinjama, a u narednom periodu obezbedićemo sredstva za nabavku mineralnih đubriva, dodala je ona.\nKomentarišući rad u prvih 100 dana vlade, Bogosavljević Bošković je kazala da njeno Ministarstvo uspelo da realizuje predviđen plan rada, da je zadovoljna postignutim i radom saradnika, ali da znam da može više i bolje, te da će konačnu ocenu dati predsednik vlade i građani.\nTags: ministarstvo poljoprivredePoljoprivredaruralni razvojsnežana bogosavljević boškovićstrategija


Uhapšeno devet crnogorskih bivših i sadašnjih funkcionera\nBeta 19. aprila 2017. 17:45\nCrnogorsko tužilaštvo izdalo je danas nalog za hapšenje više državnih funkcionera, medju kojima su bivši i sadašnji pomoćnici ministara u Vladi Crne Gore, zbog sumnje da su zloupotrebili položaj i formirali kriminalnu grupu radi sticanja nezakonite dobiti.\nMedju uhapšenima su generalni sekretar Zajednica opština Crne Gore Refik Bojadžić, nekadašnji član borda direktora Elektroprivrede Crne Gore (EPCG) i pomoćnik ministra finansija Boris Bušković, aktuelni predsednik Komisije za dodelu državne pomoći Mitar Bajčeta, kao i pomoćnik ministra poljoprivrede i predsednik vladine komisije za koncesije Darko Konjević.\nOni se terete za zloupotrebe u slučaju fabrike za preradu voća Primorka iz Bara, a čiju su imovinu planirali da kupe pod povoljnim uslovima, dok je fabrika bila u stečaju, navodi Tužulaštvo.\nKupovinu bi kreditirala „odredjena banka“, dodaje se u saopštenju, a mediji navode da je medju osumnjičenima bivši direktor NLB banke u Podgorici Črtomir Mesarič.\nVlada je 2010. godine za investiciono ulaganje dala saglasnost za kredit od četiri miliona evra, zaključen izmedju NLB Montenegro banke i preduzeća Melagonija Primorka iz Bara, a kredit je, kako se sumnja nenamenski iskorišćen.\n„Sumnja se da je u sačinjenom biznis planu neistinito prikazano stanje i rezultati poslovanja preduzeća, kao i plan da će se krediti koristiti za oživljavanje proizvodnje u Primorki i isplati obaveza radnicima koji ostaju bez posla, kako bi se izdejstvovala pomoć od Vlade Crne Gore, koja se nije koristila za namenu za koju je data, već za otplatu kredita“, navodi se u saopštenju Specijalnog državnog tužilaštva.


Dodik: Afirmisati samoopredjeljenje | Starmo\nNaslovnica Izdvojeno Dodik: Afirmisati samoopredjeljenje\nDodik: Afirmisati samoopredjeljenje\nBanja Luka — Glavni odbor Saveza nezavisnih socijaldemokrata (SNSD) predložio je danas da se održi sjednica Narodne skupštine na kojoj će biti utvrđen prijedlog da se s Federacijom BiH razgovara o zakonima o odbrani, Visokom sudskom i tužilačkom vijeću BiH te indirektnim porezima, kao i da treba primjenjivati odredbe Ustava BiH o građanskim pravima i slobodama, gdje je predviđeno da narodi imaju pravo na samoopredjeljenje.\nLider SNSD-a Milorad Dodik je kazao da za te oblasti postoje samo određene odluke Narodne skupštine, a da su sve druge, poput Obavještajno-sigurnosne službe, Agencije za istrage i zaštitu BiH formirane mimo Ustava i saglasnosti RS.\n“To treba smatrati privremenim i ne mogu se prihvatiti kao trajno rješenje i smatramo da parlament RS treba da formira delegaciju koja bi s kolegama iz Federalnog parlamenta obavila raspravu i vidjeli na koji način ta pitanja mogu da budu riješena. Ukoliko se odbiju aktivnosti na tom planu, Glavni odbor SNSD-a će tražiti da se svi zakoni i odluke, koji su doneseni pod pritiskom visokog predstavnika, pa čak i one koje su izglasanje u parlamentu, ne smatraju validnim”, dodao je on, prenosi Fena.\nNa sjednici Glavni odbor je usvojio 64 zaključka o različim oblastima, kao svoj osvrt na politička pitanja i stanje u RS i BiH, odnos prema ekonomskim pitanjima te pitanjima vezanim za demografski razvoj, te obrazovanje.\n“Posebno smo preferirali odnos prema političkim pitanjima, a vezano za intervencionizam međunarodne zajednice, gdje je Glavni odbor SNSD-a potvrdio da je uvođenje bonskih ovlaštenja bilo mimo Ustava i nije bilo u skladu s međunarodnim sporazumom te da sve što je proizvedeno na bazi bonskih ovlaštenja ne može biti definitivno, već se smatra privremenim. Želimo da se obavi rasprava u okviru činjenice da je RS strana i da zajedno s Federacijom BiH može da raspravlja o svim tim pitanjima”, rekao je Dodik na konferenciji za novinare u Banjoj Luci.\nOdbacili su sve nametnute odluke visokog predstvanika te, kako je dodao, traže dijalog u okviru BiH o svim pitanjima koja su ranije bila predmet intervencije međunarodne zajednice, prvenstveno u vezi sa zakonima koji su mijenjali sistem nadležnosti u BiH te doveli do toga da, kako je ustvrdio, RS ostane bez svojih 69 nadležnosti.\n“Glavni obor SNSD-a smatra da nema mogućnosti da se raspravlja o tome da se u Ustav ugrade oblasti kao što je odbrana, sugurnost, pravosuđe, fiskalni sistem, a zakoni kojima su regulisane te oblasti nisu u skladu s Ustavom BiH”, istakao je on.\nKaže da obacuju prijedloge SDA o formiranju republike BiH, te da se izvrši njena teritorijalna transformacija i u tom pogledu definiše stari glavni grad BiH.\n“To su za nas neprihvatljivi pristupi, urušavanje Dejtonskom mirovnog sporazuma, antiustavna djelatnost i to ugrožava mir u BiH. Stoga SNSD smatra da, ukoliko se situacija u BiH ne bude odvijala u smislu poštivanja izvornog Dejtona, treba primjenjivati odredbe Ustava BiH o građanskim pravima i slobodama, gdje je predviđeno da narodi imaju pravo na samoopredjeljenje. Definitivno je jasno da u ustavu BiH postoji odredba o samoopredjeljenju i da je treba na pravi način čitati i u tom pogledu afirmisati”, rekao je Dodik.\nPredsjednici parlamentarnih stranaka iz RS će u subotu razgovarati s predsjednikom Srbije Aleksandrom Vučićem, a vjeruje da će ta zemlja, kao potpisnica Dejtonskog sporazuma zatražiti izvještaj o radu visokog predstavnika, od čijeg rada će tražiti da se ograde zemlje potpisnice tog sporazuma, kao i da traže ukidanje OHR-a.\nZa narednu sedmicu najavio je sjednicu Predsjedništva SNSD-a, a zatim očekuje i pripremljen materijal za zasjedanje Narodne skupštine o spomenutom pitanju.\nSDA: “Izvorni Dejton” ne postoji\nŠarović: SDS neće slijediti SNSD\nGupta: BiH ima podršku NATO-a\nEvo zašto je Dodik “nervozan i agresivan”\nTužilac zatražio formiranje predmeta protiv Dodika


iAnatomija: Apple se popeo na listi Fortune 500\nApple se popeo na listi Fortune 500\nApple je dospeo na 55. mesto liste Fortune 500 na kojoj je prethodno bio na 111. mestu među najvećim kompanijama na svetu. Rangiranje je zasnovano na prihodima ostvarenim u 2011.\nApple-ov prihod u 2011. iznosio je 108,249 milijardi dolara, što je 66% više u odnosu na prethodnu (2010) godinu, dok je profit dostigao 25,922 milijardi, što je 85% više u odnosu na 2010.\nNa čelu liste je Royal Dutch Shell, sa prihodom od 484,489 milijardi dolara i profitom 30,918 milijardi.\nSamsung Electronics je dvadesetdrugi sa prihodom od 148,944 milijarde dolara i profitom od 12,059 milijardi, dok je HP tridesetprvi sa prihodom i profitom od 127,245 odnosno 7,074 milijardi dolara, redom.\nIz podataka se vidi da je u odnosu na zabeleženi prihod Apple ostvario znatno veći profit od ova dva konkurenta. Pored toga, sada se nalazi ispred Sony-ja koji je zauzeo 87. mesto sa prihodom od 82,237 milijardi dolara i gubitkom od 5,784 milijarde, i Toshibe koja je na 97. mestu sa prihodom od 77,261 milijardi i profitom od 934 miliona.\nAple će svoje finansijske rezultate za treće tromesečje fiskalne 2012. godine objaviti 24. jula.


Razvoj samopoštovanja - Čarobna kućica\nRadionica razvoj samopoštovanja\nEmpirijska istraživanja potvrđuju da postoji jaka veza između visokog samopoštovanja i zadovoljstva svojim životom. Deca, kao i odrasli, dugo zadržavaju nivo svog samopoštovanja, bilo da je on visok ili nizak. Stepen samopoštovanja se, međutim, može menjati ukoliko se sistematski utiče na njegovu promenu. Svako dete ima pravo na pozitivni osećaj sopstvene vrednosti – na visok stepen razvoja samopouzdanja, a vaspitači i roditelji odgovorni su da taj razvoj podstiču. U skladu sa tom činjenicom, a koristeći se Prručnikom za podsticanje dečjeg samopoštovanja ( Iboja Gera, Ljubica Dotlić, Novi Sad, Izdavačko preduzeće Matice srpske 1996), posebnu pažnju u radu sa decom u prethodnoj godini posvetili smo razvoju dečjeg samopoštovanja.\nVisoko samopoštovanje kod dece omogućava im da imaju poverenje u sopstveno opažanje, sudove, izbore i odluke. Zaslužno je za kreativnost u igri, istraživanju i druženju, nezavisnost i energičnost u odnosima sa vršnjacima. Deca koja imaju visoko samopoštovanje uverena su da će ih zalaganje dovesti do povoljnih rezultata i postizanja uspeha, aktivno učestvuju u grupnim diskusijama i imaju slobodu da bez ustezanja postavljaju pitanja. Visoko samopoštovanje zaslužno je i za poverenje u druge i čestu interakciju sa drugima, lako sklapanje i održavanje prijateljstva, hrabro razmatranje ideja i izražavanje svog stava čak i kada se drugi sa tim stavom neće složiti.\nRad na ovom Programu obuhvatao je decu uzrasta od 5 – 7 godina i podrazumevao je aktivno učešće roditelja i celokupne porodice. Celokupan program se izvodio kroz tri matrice: prva je imala za cilj da pruži podršku familijarnom, porodičnom aspektu poznavanja i poštovanja sebe, druga matrica je deci pružila priliku da spoznaju značaj i sadržaj svoje privatnosti, dok je treća matrica deci omogućila da prepoznaju svoj položaj među ljudima i pružila im podršku u aktivnom ostvarivanju sopstvenih prava.\nU okviru svake matrice postojale su aktivnosti na kojima su deca bila samostalno angažovana, uz adekvatno vođenje od strane vaspitača, neke aktivnosti su deca radila u parovima i sa vaspitačima, a određeni broj aktivnosti zahtevao je aktivno angažovanje roditelja.\nSvaka od aktovnosti deci je bila interesantna i zabavna, a posebnu pažnju deca su posvetila aktivnostima koje su izvodila sa roditeljima i te aktivnosti su kod dece izazivale najveće zadovoljstvo.\nNama je bilo veliko zadovoljstvo da radimo a decom, a takodje nam je pružena prilika da još bolje upoznamo svako dete i njegovu porodicu. Koristi za decu su bile velike. Svakom detetu je pružena prilika da shvati po čemu je ono jedinstveno i neponovljivo dete, koje se razlikuje od drugih, ali koje i kod drugih prepoznaje i poštuje istu takvu jedinstvenost. Deca su imala priliku da pronađu mnogobrojne razloge zbog kojih mogu da se ponose što su deo svoje porodice. Vodili smo računa o potrebi svakog deteta na sopstveni svet, svoja viđenja i tumačenja istine, svoja osećanja i želje.


17 ljudi poginulo u Pojasu Gaze usled eskalacije nasilja Fataha i Hamasa\nNajmanje 17 ljudi je poginulo u Pojasu Gaze usled eskalacije nasilja izmedju suparničkih palestinskih frakcija Fataha i Hamasa. Zvaničnici dva pokreta objavili su da su dogovorili novi prekid vatre, ali još nije jasno da li će taj dogovor biti poštovan. Prethodna primirja bila su veoma brzo prekršena. Medju današnjim žrtvama su i dva visoka zvaničnika Fataha. Novi sukobi dogodili su se dan nakon što je propao dogovor o prekidu vatre, postignut uz posredovanje Egpta. U jučerašnjem napadu život je izgubilo šestoro ljudi. Ekstremisti Hamasa napali su kancelariju predsednika Mahmuda Abasa u Gazi, kao i radio stanicu njegovog pokreta Fatah. Za to vreme, Fatah je drugi dan za redu napao Islamski univerzitet, instituciju povezanu sa Hamasom. Predsednik Abas apelovao je na obe strane da uspostave mir i prekinu nasilje .\nU Vašingtonu održan sastanak SAD, UN, EU i Rusije\nGeneralni sekretar UN, Ban Ki-mun izjavio je da je kvartet posrednika za Bliski istok zabrinut zbog nasilja izmedju rivalskih palestinskih frakcija Fataha i Hamasa. U Vašingtonu je danas održan sastanak najviših diplomata bliskoistočnog kvarteta – SAD, UN, EU i Rusije. Ban Ki-mun je naglasio da je kvartet pozdravio napore SAD da se nastavi mirovni proces izmedju Izraelaca i Palestinaca u skladu sa planom «mapa za mir». Američki državni sekretar Kondoliza Rajs izjavia je da sukobi izmedju palestinskih frakcija ne bi trebalo da poremete napore da se postigne izraelsko-palestinski mirovni sporazum. Bliskoistočni kvartet pozvao je palestinsku vladu, na čijem čelu je Hamas, da se odrekne nasilja, prizna Izrael i prihvati prethodne sporazume sa jevrejskom državom.\nKoalicione snage ubile 18 pobunjenika u Ramadiju\nAmerička vojska u Iraku saopštila je da su koalicione snage ubile 18 pobunjenika u Ramadiju u zapadnom delu zemlje. Navedeno je da su juče i danas sunitski pobunjenici otvarali vatru na koalicione snage koje su upotrebile municiju sa preciznim navodjenjem da bi zaustavile napade. U odvojenom saopštenju potvrdjeno je da se jedan američki helikopter srušio u blizini baze u Tadžiju, 18 kilometrara od Bagdada. U medjuvremenu, načelnik združenog generalštaba američkih oružanih snaa, general Piter Pejs izjavio je danas u Pentagonu da su napadi na američke helikoptere poslednjih nedelja postali ubojitiji, dodavši da nije jasno da li pobunjenici koriste novu taktiku u tim napadima.\nUkoliko se situacija u Iraku ne stabilizuje zemlja bi mogla da sklizne u haos i podelu\nUkoliko se situacija u Iraku ne stabilizuje, zemlja bi mogla da sklizne u haos i podelu na zaraćene etničke države, upozorava se u novom izveštaju američkih obaveštajnih agencija. Izveštaj je deo deklasifikovane verzije Nacionalne obaveštajne procene o Iraku, koja je danas objavljena u Vašingtonu. U dokumentu se navodi da izraz «gradjanski rat» precizno opisuje ključne elemente iračkog konflikta, ali se dodaje da taj termin ne opisuje na adekvatan način složenost situacije Iraku gde su zabeleženi napadi Šiita na Šiite, sunitske pobune i ustanci povezani sa Al Kaidom, kao i široko raspostranjeni kriminal i nasilje. U izveštaju obaveštajnih agencija ističe se da bi irački lideri mogli da započnu proces postizanja političkog kompromisa ukoliko iračke trupe uz podršku koalicionih snaga predvodjenih Sjedinjenim Državama smanje sektaško nasilje. Predsednik Buš i drugi članovi njegove administracije u više navrata su osporili ocene da je u Iraku u toku gradjanski rat. Posle objavljivanja izveštaja, savetnik za nacionalnu bezbednost Stiven Hedli je odbacio taj termin, rekavši da administracija želi da ukaže na kompleksnost situacije u Iraku.\nUN: Čovečanstvo «najverovatnije» treba kriviti za globalno zagrevanje\nU novom izveštaju eksperata UN navodi se da čovečanstvo «najverovatnije» treba kriviti za globalno zagrevanje i upozorava da bi svet mogao da trpi posledice zagrevanja tokom više vekova. Izveštaj medjunarodnog panela za klimatske promene objavljen je danas na kraju medjunarodne ekspertske konferencije u Parizu. Izveštaj je razmotrilo dve i po hiljade naučnika iz 113 zemalja. Naučnici su naveli da su više od 90 odsto sigurni da zagadjivači koje su proizveli ljudi ovode do povišenja nivoa svetskih mora, nestabilnih vremenskih prilika i povećanja temperature izmedju 1,8 i 4 stepena u ovom veku. Direktor Programa UN za razvoj Ahim Štajner izjavio je da ovaj izveštaj pomera težište debate sa pitanje - da li čovečanstvo doprinosi globalnom zagrevanju - na to šta može da preduzme da bi se zaustavilo zagrevanje.


Dodik: Papir o priznanju Kosova odmah bi doveo u pitanje status RS - 03.09.2020, Sputnik Srbija\nUŽIVO Ukrajina: Iz "Azovstalja" izašlo oko 950 ukrajinskih vojnika, eksplozije u području Odese\nPapir na kome bi se tražilo priznanje kosovske nezavisnosti automatski bi povukao pitanje i statusa Republike Srpske, o čijoj nezavisnosti su SAD razgovarale još... 03.09.2020, Sputnik Srbija\n21:53 03.09.2020 (Osveženo: 03:59 26.08.2021)\nDodik je izjavio da su poruke koje je neposredno pred ulazak u Belu kuću uputio predsednik Srbije Aleksandar Vučić, poruke koje bi trebalo pažljivo i dobro čitati, a iz kojih jasno proizilazi da Srbija želi kompromis, mir, stabilnost i napredak, ne samo u okviru svoje države već i u celom regionu.\n„Normalno je da će i u razgovorima u Beloj kući učiniti sve da zaštiti prvenstveno srpski narod na Kosovu i Metohiji, ali sam siguran da neće učiniti ništa što bi nanelo štetu bilo kom drugom narodu. U tim naporima da se očuva mir i bezbednost svih na Kosmetu, da se očuva teritorijalni integritet Srbije i da Srbi i Albanci otvore novo poglavlje u odnosima, mi mu pružamo bezrezervnu podršku“, naglasio je Dodik.\nOn je ocenio da najave da bi na stolu moglo da se nađe nešto više od ekonomskih tema koje znače i normalizaciju života na Kosovu, mogu samo da iskomplikuju već ionako složenu situaciju, prenosi RTRS.\n„Ne želimo da verujemo da bi jedna supersila kakva su SAD sebi dozvolila da se pod krovom Bele kuće uđe u nove nesporazume, a to bi jedna takva ponuda i značila. Ne verujemo da bi SAD žrtvovale stabilnost celog regiona jer su upravo oni mnogo uložili u stabilizaciju prilika ovde. Papir na kome bi se tražilo priznanje kosovske nezavisnosti automatski bi povuklo pitanje i statusa Republike Srpske, o čijoj nezavisnosti su SAD razgovarale još dok je trajao ’građanski‘ rat u BiH“, kazao je Dodik.\nUŽIVO Ukrajina: Iz "Azovstalja" izašlo oko 950 ukrajinskih vojnika, eksplozije u području Odese09:40


Jaguar skraćuje radnu nedjelju sa pet na tri dana – The PRESTIGE\nSvijet 24.09.2018. jaguar\nNajveći britanski proizvođač automobila Jaguar Land Rover će od oktobra skratiti radnu nedjelju na tri sa pet radnih dana u fabrici u Kasl Bromviču\nKompanija tako nastoji da izbjegne ukidanje radnih mjesta. Ta mjera će biti na snazi do početka decembra, izjavila je portparolka kompanije, a prenosi agencija Rojters, uz podsjećanje da je prije samo nekoliko dana direktor Jaguara upozorio na negativne posljedice Bregzita.\n– U svjetlu daljih poteškoća koje pogađaju auto industriju sprovodimo privremena prilagođavanja organizacije proizvodnje u Kasl Bromviču – navodi se u saopštenju Jaguara.\nDirektor Jaguara Ralf Špet je prošle nedjelje upozorio da bi nepostizanje sporazuma o Bregzitu koštalo Britaniju više desetina hiljada radnih mjesta u auto industriji i da bi ugrozilo proizvodnju u toj kompaniji. On je, takođe, rekao da je vlada u Londonu demonizovala dizelaše, što je za posljedicu imalo gašenje 1.000 radnih mjesta u Jaguaru ranije ove godine, prenosi Tanjug.


Amerika priznala: Iran prilikom bombardovanja povredio 11 američkih vojnika - Sputnjik Srbija\n13:28 24 Novembar 2020\n07:50 17.01.2020 (osveženo 08:50 17.01.2020) Preuzmite kraći link\nPrethodno je tu informaciju objavio portal „Difens van“, pozivajući se na neimenovane izvore iz američke vojske.\nKako je preneo daj portal, pripadnici američke vojske u najvećem broju slučajeva žalili su se na potres mozga, zbog čega su ih i evakuisali u medicinske centre u Kuvajtu i Nemačkoj.\nUbrzo nakon što je „Difens van“ objavio taj članak oglasio se i predstavnik Centralne komande američke vojske (Centkom) Bil Erban, koji je rekao da se očekuje da ti vojnici uskoro budu vraćeni u Irak.\nPodsetimo, Iran je bombardovao američke baze u Iraku 8. januara kao odgovor na ubistvo iranskog generala Kasema Sulejmanija.\nPrema zvaničnim podacima, koje je izneo predsednik SAD Donald Tramp, među stradalima nije bilo američkih vojnika.\nKasem Sulejmani, ubistvo, povređeni, vojnici, Iran


Odbor "ojadio" neposlušne poslanike\nMondo\t25.11.2008 00:46\nAdministrativni odbor je na sednici odredio i plate za četiri zamenika zaštitnika građana koji, prema zakonu, imaju plate u visini sudija Ustavnog suda.\nKažnjeni ne haju...\nPoslanici DSS i SRS rekli su da ih novčane kazne za izrečene opomene neće sprečiti da iznose svoje stavove u Skupštini Srbije.\nPoslanik DSS Dragan Šormaz rekao je novinarima u Skupštini Srbije da nikoga nije uvredio i da je zato bila pogrešna procena predsedavajuće Gordane Čomić da mu izrekne opomenu.\n"Njeno je pravo da procenjuje, ali je činjenica da ona (Čomićeva) provocira situaciju, svesno ili nesvesno, i izaziva nategnutu situaciju", rekao je Šormaz.\nNa pitanje da li će novčane kazne uticati na promenu odnosa prema pralamentu, Šormaz je naveo da takva vrsta kazne na njega neće uticati upravo zato što kaznu nije ni zaslužio.\n"Samo može još više da me motiviše na argumentovan rad", rekao je Šormaz i dodao da stoji iza onoga što je izrekao za skupštinskom gvornicom.\nPoslanica SRS Nataša Jovanović, koja je novčano kažnjena sa 16.000 dinara zbog opomene koju joj je izrekla potpredsednica parlamenta Gordana Čomić, rekla je novinarima da joj je opomena izrečena dok je bila u klupi, a ne dok je govorila za skupštinskom govornicom.\n"To je jedan novitet u odnosu na period predsedavanja Nataše Mićić kada sam kažnjena ukupno 300.000 dinara. Izdržaćemo mi radikali sve i borićemo se za promene", rekla je Jovanovićeva.


Stoltenberg: KBS ne mogu na Sever bez saglasnosti NATO | Insajder\nStoltenberg: KBS ne mogu na Sever bez saglasnosti NATO\nGeneralni sekretar NATO-a Jens Stoltenberg je ponovio da Kosovske bezbednosne snage (KBS) ne mogu da pređu na severni deo Kosova bez saglasnosti pripadnika NATO-a na terenu, istakavši kako se radi o međunarodnoj obavezi kosovskih vlasti.\nFoto: Srđan Ilić / Jens Stoltenberg\n"Mi imamo Briselski sporazum od 2013. godine koji jasno kaže da KBS ne može da ide na sever bez saglasnosti komandanta KFOR-a. Mi očekujemo da je ovaj sporazum i dalje validan", izjavio je generalni sekretar Alijanse, a prenosi Radio Slobodna Evropa.\nOn je objasnio da je iste navode preneo i premijeru Kosova Ramušu Haradinaju te da očekuje da svi poštuju sporazum.\nStoltenberg: NATO žali zbog formiranja vojske Kosova\nDanas počinje dvodnevni sastanak ministara odbrane zemalja NATO-a na kojem će se raspravljati i o odnosima NATO-a prema KBS-u u svetlu odluke Skupštine Kosova da ove snage transformiše u Vojsku Kosova.\nPrvi čovek NATO je ponovio da preispitivanje odnosa sa KBS-om neće uticati na operaciju KFOR-a.\n"NATO će ostati na Kosovu sa KFOR-om zato što je mandat KFOR-a zasnivan na Rezoluciji 1244. Prisutnost KFOR-a je važna zbog stabilnosti u regionu", naglasio je Stoltenberg.\n"Ono što mi preispitujemo su naše aktivnosti van Misije KFOR-a. Imamo projekte sa KBS-om i mi ćemo analizirati stepen angažovanja zasnivajući se na činjenici da su mnogi saveznici mišljenja da je odluka o KBS-u donesena u pogrešnom trenutku", dodao je Jens Stoltenberg.\nPitanje KBS-a će biti na dnevnom redu u sutra. Očekuje da ministri raspravljaju oko ovog pitanja i nije planirano do dođe do konkretnih odluka na ovom ministarskom sastanku.\nNa sastanku i predstavnica Severne Makedonije\nNa ovom sastanku NATO prvi put prisustvuje i predstavnica Severne Makedonije, ministarka odbrane Radmila Šekerinska i to u svojstvu gosta.\nZastava NATO juče je prvi put istaknuta ispred zgrade Vlade u Skoplju.


Basesku traži da sud odluči ko će ići na Samit EU\nPredsednik Rumunije Trajan Basesku je danas zatražio od Ustavnog suda da odluči ko će učestvovati na samitu EU 28. i 29.juna u Briselu - on kao predsednik, ili premijer Viktor Ponta.\nMinistarstvo spoljnih poslova je posle odluke Parlamenta uputilo Briselu sastav rumunske delegacije na samitu EU, koju je predložila vlada. U delegaciji su premijer Viktor Ponta, ministar spoljnih poslova Andrej Marga i ministar za evropske poslove Leonard Orban.\nPo rumunskim medijima, predsednička administracija je takođe poslala delegaciju sa Trajanom Baseskuom i dvojicom njegovih savetnika za spoljne poslove i finansije - Kristijana Dijakoneskua i Bogdana Dragoja.\nBasesku je juče premijeru uputio pismo u kojem ga upozorava da učešće na Evropskom savetu bez mandata šefa države, iz pravnog ugla znači preuzimanje ustavnih atributa predsednika.\nBasesku je od 27. aprila ostao bez parlamentarne većine, bez vlade, a njegova Demokratska liberalna partija (PDL) prošla je vrlo loše na lokalnim izborima održanim 10. juna.\nSpor predsednika i premijera o učešću u Briselu traje od 12. juna, kada je Parlament odlučio da na Evropskom savetu učestvuje premijer, s obzirom da se 28. i 29. juna u Briselu razmatraju ekonomska pitanja, koje vlada treba da reši.


Arhiva Soda - e-dijaspora.info\nBRZA TERAPIJA SODOM BIKARBONOM: Lijek koji momentalno oslobađa disajne puteve i umiruje kašalj…\n1 dan ago\tZdravlje Komentari isključeni za BRZA TERAPIJA SODOM BIKARBONOM: Lijek koji momentalno oslobađa disajne puteve i umiruje kašalj…\nVrlo efikasna terapija… Najefikasniji način da se oslobodite problema sa respiratornim organima. Soda bikarbona ima veliku primjenu u medicini, a pokazala se kao vrlo efikasna u borbi protiv kašlja i problema sa disajnim organima. Najbolji način je svakako inhalacija sodom, a ovu terapiju preporučuju i pojedini pulmolozi. Evo kako djeluje …\n2 tjedna ago\tZdravlje Komentari isključeni za SODA BIKARBONA I LIMUN: Lijek koji snižava loš holesterol u krvi i podiže imunitet na maksimum…\nSODA JE DOKAZANO I VELIKO ČUDO: Za moći sode bikarbone svaka žena mora da zna…\n3 tjedna ago\tZdravlje Komentari isključeni za SODA JE DOKAZANO I VELIKO ČUDO: Za moći sode bikarbone svaka žena mora da zna…\nOvo svaka žena mora da zna… Još od Starog Egipta ljudi znaju za blagodati sode bikarbone. Danas je poznato oko 300 načina za upotrebu koje domaćice širom svijeta kroz vijekove koriste. A ovdje vam predstavljamo 15 najpopularnijih trikova sa sodom bikarbonom: Sigurno svi u domu već imate ovaj proizvod, ali …\nČAK GA I DOKTORI PREPORUČUJU: Limun i peršun za sagorijevanje masti u vrlo kratkom roku…\n28 kolovoza, 2021\tZdravlje Komentari isključeni za ČAK GA I DOKTORI PREPORUČUJU: Limun i peršun za sagorijevanje masti u vrlo kratkom roku…\nSODA JE LIJEK ZA CIJELI ORGANIZAM: 20 nevjerovatnih načina upotrebe koje reguliše ovaj fenomenalni prah…\n23 kolovoza, 2021\tZdravlje Komentari isključeni za SODA JE LIJEK ZA CIJELI ORGANIZAM: 20 nevjerovatnih načina upotrebe koje reguliše ovaj fenomenalni prah…


Na sjednici Ekonomsko-socijalnog vijeća ZDK održanoj 31. augusta 2020. godine socijalni partneri su razmatrali Informaciju o realizaciji i utrošku sredstava iz Kreditno-garancijskog fonda Vlada ZDK. Premijer Vlade Vlade ZDK Mira Ganić obrazložo je utrošak sredstava za poslednja dva mjeseca koliko je aktiviran pomenuti fond, a radi se o sredstvima kod ASA banke. Zbog vrlo složenih uslova koje je postavila banka u ovom periodu je odobreno samo dva kredita te je na raspolaganju oko 1.300.000 KM neutrošenih sredstava. Poslodavci su izrazili nezadovoljstvo dinamikom odobravanja utroška sredstava, te je zaključeno da će nadležna ministarstva pokušati sa bankom dogovoriti pojednostavljenje uslova plasmana ovih sredstava u cilju što brže aktivacije.\nNadalje, socijalni partneri su razmatrali Informaciju o realizaciji Javnog poziva za prikupljanje zahtjeva za odobrenje i dodjelu finansijskih sredstava za subvencioniranje 50% najniže neto plaće za mart 2020. godine. Predstavnici resornog ministarstva su predstavili rezultate za mart i obrazložili da se 2231 pravni subjekt prijavio. Komisije su odbile 517 zahtjev koji ne ispunjava kriterije, dok je ostalima odobrena isplata. Socijalni partneri su zadovoljni ostvarenim rezultatom i brzinom rješavanja jako složene procedure, ali je istaknuto da postavljeni kriteriji nisu obuhvatiti sve djelatnosti kojima je pomoć potrebna te da je neophodno pripremiti novi set mjera.\nNakon ove tačke, premijer Vlade ZDK prezentovao je Izvještaj o izvršenju Budžeta ZDK za period januar-juni 2020. godine, te je informacija jednoglasno primljena k znanju.\nPod tačkom razno, partneri su diskutovali o potencijalnim novim poticajima u okviru raspoloživih sredstava koja će se odvojiti u Budžetu za ove namjene. Nakon diskusija donesen je zaključak da se zaduži Ministarstvo privrede da pripremi prijedlog novih poticaja i da ga dostavi na razmatranje ESV-u i Vladi.


Ministarstvo finansija i privrede - Poreska uprava-Filijala Niš, u postupku prinudne naplate javnih prihoda iz pokretnih stvari poreskog obveznika D.O.O. «ROMA CONSULTING“, sa sedištem u Nišu, na osnovu člana 99 i 104. stav 1. Zakona o poreskom postupku i poreskoj administraciji («Sl. glasnik RS» broj 80/2002, ... i 108/16) , dana 15.03.2018. godine, donosi\n1. Prvo ročište za prodaju pokretnih stvari putem prvog usmenog javnog nadmetanja u postupku prinudne naplate poreske obaveze kod poreskog obveznika D.O.O. «ROMA CONSULTING“, sa sedištem u Nišu, održaće se dana 29.03.2018. godine, sa početkom u 10:00 časova u prostorijama Poreske uprave - Filijale Niš, u Nišu, ulica Nikole Pašića broj 24, kancelarija broj 118, i to:\n2. Početna vrednost pokretne stvari utvrđena je posebnim zapisnikom o ponovnoj proceni broj 128-433-06-12037/2017 ZPP od 14.02.2018. godine i iznosi 378.273,90 dinara. Na prvom usmenom javnom nadmetanju, pokretne stvari se ne mogu prodati ispod 60% utvrđene početne vrednosti, odnosno za iznos manji od 226.964,34 dinara.


Porez je prvi korak. Sve zavisi od vas.\nNarodna Skupština Republike Srbije je u aprilu 2001. godine usvojila paket poreskih zakona predloženih od strane Ministarstva finansija i ekonomije, a za mesec jun 2002. godine najavljen je i zakon o poreskoj administraciji i brojni poreski podsticaji za investicije i zapošljavanje.\nCilj ovih novih mera u poreskoj politici je pojednostavljivanje ranije vrlo složenog poreskog sistema. Nova, reformska Vlada je nasledila potpuno razrušeni sistem finansija i javne potrošnje. Izbegavanje plaćanja poreza, siva i crna ekonomija, su postali uobičajeni model razmišljanja i ponašanja. Građani Srbije, gotovo nikada nisu do kraja usvojili naviku plaćanja poreza, a tokom poslednjih 50 godina u dirigovanoj ekonomiji, svrha i smisao plaćanja poreza su se potpuno izgubili i deformisali.\nU trenutku kada se srpska privreda okreće reformama, posebno je značajno stvoriti jasnu sliku o svrsi i značaju oporezivanja. Ispitivanja javnog mnjenja pokazuju da u svesti naših građana još uvek nije potpuno jasno zbog čega je plaćanje poreza neophodno. Upravo zbog toga je Ministarstvo finansija i ekonomije rešilo da poboljša komunikaciju sa građanima i preduzme aktivnosti u cilju informisanja poreskih obveznika o nameni sredstava prikupljenih naplatom poreza u cilju smanjenja poreske utaje.\nIntenzivna kampanja će trajati šest nedelja.\n- podizanje nivoa svesti građana o neophodnosti plaćanja poreza\n- objašnjavanje poreskim obveznicima i najširoj javnosti kakva je direktna dobit, od plaćanja poreza.\n- zadobijanje poverenja građana za mere koje sprovodi Vlada i Ministarstvo finansija i ekonomije, kroz stalnu i dvosmernu komunikaciju\nMedijska kampanja se uglavnom oslanja na elektronske, ali i štampane medije i bilborde širom Srbije. Kreativna rešenja su kreirana sa ciljem da privuku pažnju javnosti i navedu na razmišljanje i preispitivanje dosadašnjih stavova u odnosu na plaćanje poreza.


Nijemci iznenađeni kvalitetom bh. kompanija - Portal 072info\nU Dortmundu je u prvoj sedmici juna održana peta konferencija pod nazivom Njemačka inicijativa za pronalaženje dobavljača iz zemalja Zapadnog Balkana. Kako su nam kazali iz Predstavništva njemačke privrede u BiH (AHK), iz godine u godinu se budi sve veći interes privrednika sa ovih područja, s obzirom na odlična iskustva u saradnji s preduzećima iz jedne od ekonomski najjačih zemalja svijeta.\n“Budući da se kompanije unaprijed selektiraju i da se radi o veoma konkretnim razgovorima, kako su nam kazali predstavnici bh. kompanija, sastanci su veoma dobro prošli. Želimo naglasiti i da se njemački kupci nisu nadali ovolikom broju kompanija sa odličnim proizvodima i potrebnim certifikatima”, kažu u AHK-u.\n“Konkurisalo ih je 65, a kriterije je zadovoljilo 27 kompanija. Njemački kupci pozitivno su iznenađeni kvalitetom kompanija iz BiH”, kazala nam je Amra Šurković iz AHK-a.\nCigarete u BiH su danas ponovo poskupjele, ovo su nove cijene (FOTO)


Vašington post: Kako Evropska unija izdaje Zapadni Balkan • RTK\nEvropska unija je na pragu velike krize ukorenjene u nekompetentnosti briselskog establišmenta, piše „Vašington post“.\nOvaj list dodaje da je to priča o „gordosti i izdaji, neprekidnim obećanjima i kukavičluku“ i priča o „trijumfu nedostatka volje“.\nU predvečerje početka evropskih izbora, taj američki dnevnik u autorskom tekstu Jasmina Mujanovića, poznavaoca prilika na jugoistoku Balkana, podseća da je u proteklih 16 godina Brisel obećavao zemljama Zapadnog Balkana, najranjivijem i najnestabilnijem regionu, da je „budućnost Balkana u Evropskoj uniji“.\nAko Zapadni Balkan izmakne evroatlantskoj zajednici, evropski lideri će morati da krive samo sebe. Potpuno izneverene zbog neispunjenog obećanja o integraciji, balkanske zemlje će brzo postati očajne, ali i opasne — posebno za samu EU“, navodi list.\n"To će na trenutak stabilizovati brod, a zadatak koji sledi je stvaranje održivog i dugoročnog plana za region koji će podrazumevati ne samo verodostojnu predanost liberalno-demokratskim normama i praksama, nego i teško odvraćanje od takvih kao što je Rusija", navodi se u tekstu.\nJednostavno reći „ne“ zemljama Zapadnog Bakana moglo bi se protumačiti i kao igranje sa tradicionalnim biračkim telom, ali to nije strategija, već samo odložena kriza, konstatuje autor.\nIako je EU 2018. godine nevoljno iznela ideju o 2025. godini kao najranijem datumu za proširenje, Makron je bio eksplicitan: neće biti proširenja, bar ne u predvidivoj budućnosti, a čak i u Berlinu koji važi za najotvorenijeg igrača za pitanje proširenja, ta ideja je postala „poltički otrovna“.\nU analizi se podseća da je s približavanjem izbora za Evropski parlament proširenje nestalo s dnevnog reda i da nikoga više nisu zanimale preostale države regiona koje nisu članice EU — Bosna i Hercegovina, Crna Gora, Srbija, Kosovo, Severna Makedonija i Albanija.\nA obećanje „evropske perspektive“ bilo je sastavni deo briselske strategije za zadržavanje Zapadnog Balkana na putu političkih i ekonomskih reformi i za zaustavljanje Rusije, Kine, Turske…, kao političkih rivala.\nKonstatuje se da ovaj potez nije mogao doći u gorem trenutku s obzirom na to da su Skoplje i Atina tek u januaru ove godine okončali svoj skoro tri decenije dug spor u vezi sa „pitanjem o makedonskom imenu“.\nPodsećajući na privilegiju integrisanja u članstvo zemalja bivških članica Varšavskog pakta, ukazuje se da zemlje Zapadnog Balkana nisu isto što i zemlje Istočne Evrope, čije članstvo u EU je bilo presedan.


NovaEnergija.net » Kniterate: 3D štampač za odeću kakvu ste oduvek želeli (video) Kniterate: 3D štampač za odeću kakvu ste oduvek želeli (video) – NovaEnergija.net\nwritten by Ivana Karanović April 9, 2017\n3D štampa je odlična stvar ako želite da napravite nešto od plastike, keramike, metala ili pak da sagradite kuću, a zahvaljujući 3D štampaču Kniterate, sada možete “isprintati” i odeću, tačnije udoban džemper, šal ili kapu.\nKniterate je “mašina za digitalno pletenje” koja omogućava automatsku izradu digitalnog dizajna pretvarajući ga u tkaninu, odnosno komad odeće.\nŠtampač potpuno samostalno izrađuje šalove i kape, a za kompleksniju odeću poput haljina i džempera potrebno je spajanje nakon što uređaj odradi svoj posao. Istoimena kompanija razvija i aplikaciju koja će omogućiti dizaniranje, dodavanje fotografija, teksta, odabir vrsta šavova i slično.\nCena Kniterate štampača iznosi 4.699 dolara, a putem servisa Kickstarter trenutno je u ponudi svega 125 primeraka. Prve isporuke očekuju se u aprilu 2018. godine.\nPogledajte kako tačno radi i što sve može da štampa Kniterate:\nKniterate: 3D štampač za odeću kakvu ste oduvek želeli (video) was last modified: April 9th, 2017 by Ivana Karanović\n3d printer3D štampa3d štampačKniterateodećaprinterštampačtopvuna


Brnabić najavila gradnju hidroelektrane na Drini bez saglasnosti BiH i Crne Gore – SLOBODNA VOJVODINA\nPredsjednica srbijanske vlade Ana Brnabić potvrdila je u ponedjeljak u Sarajevu kako će njena država graditi novu hidroelektranu na Drini u saradnji s vlastima entiteta Republika Srpska, uprkos tome što za to nema saglasnosti tijela vlasti BiH, a Crna Gora taj projekt smatra ekološki problematičnim.\nBrnabić je u Istočno Sarajevo dovela sve svoje ministre i tamo je održana zajednička sjednica s vladom RS-a, a nakon toga novinarima je kazala kako je Srbija osigurala novac za gradnju hidroelektrane “Buk bijela” te radovi vrijedni oko 200 miliona eura mogu odmah početi.\n“O ovome se pričalo decenijama, a evo danas to pokrećemo”, kazala je Brnabić koja je nakon toga otputovala u Foču kako bi sudjelovala u ceremoniji polaganja kamena temeljca za spornu hidroelektranu, prenijela je Hina.\n“Buk bijela” planirana je kao dio većeg energetskog projekta pod nazivom “Gornja Drina”, a trebala bi imati instaliranu snagu od 93 megavata te bi godišnje prozvodila 355 gigavat sati električne energije.\nElektroprivreda Srbije bit će vlasnikom 51 posto udjela, a RS 49 posto.\nPlanirana je i naknadna gradnja još dvije manje hidroelektrane snage 44,15 odnosno 43,21 megavata, a ukupna ulaganja u konačnici bi iznosila do 450 miliona eura.\nZvizvić: Ignorantski odnos Srbije prema BiH\nProjekt hidroelektrane “Buk bijela” razmatran je još 60-ih godina prošlog stoljeća u bivšoj Jugoslaviji, a zaustavljen je zbog procjena Crne Gore kako bi njegova realizacija, koja podrazumijeva i izgradnju umjetnog jezera dugog više od 11 kilometara, imala značajne negativne posljedice po okoliš jer bi ugrozila rijeku Taru, koja je zajedno sa svojim kanjonom pod zaštitom UNESCO-a.\nDenis Zvizdić, zamjenik predsjedavajućeg Zastupničkog doma Parlamenta BiH oštro je kritizirao današnje zajedničke aktivnosti vlada Republike Srpske i Srbije.\n„To predstavlja jedan od najprovokativnijih institucionalnih postupaka, nezabiljeđen u zvaničnim odnosima između međunarodni priznatih zemalja“, naveo je Zvizvić na Twitteru, koji je upozorio da je takav ignorantski odnos vlade susjedne države rezultat nefunkcionalnosti Vijeća ministara i kontinuiranog rada predstavnika RS-a na minimiziranju funkcionalnosti države BiH.\nReagovala je i ministrica vanjskih poslova BiH Bisera Turković, koja je upozorila Srbiju da rizikuje s ulaskom u projekat, jer on nema saglasnost države.\nRelated Topics:Ana BrnabićDrinahidroelektrana\nPopović: Treba postaviti pitanje koliko su realne najave o proizvodnji i punjenju vakcina u Srbiji\n“Osuđujemo napade iz Gaze i ptvrđujemo pravo Izraela da se brani…”\n„Otkaz“ Rio Tintu deo predizborne kampanje


TV Mreza | Neće i ne veruju u kosovski popis\nNeće i ne veruju u kosovski popis\nSeverna Mitrovica, 18 jul - Stanovnici sa Severa Kosova neće učestvovati na popisu stanovništva ukoliko ga kosovske institucije budu organizovale. Oni ne veruju da će se ovaj popis održati do kraja ove godine i smatraju da ne treba da se održi, srž je stavova u najnovijoj elektronskoj anketi KoSSeva. Rezultati tonske ankete sa ulica Kosovske Mitrovice, pokazali su, međutim, s druge strane, suprotne rezultate. Ovi građani Kosovske Mitrovice, uglavnom, nisu bili voljni da se izjasne o popisu na Severu Kosova i Metohije koji su najavile kosovske institucije, odgovarajući najčešće sa "Ništa ne mislim", "ne znam ja Bogami, pitajte drugog", kako su se ponašali i u ranijim tonskim anketama.\nOd 200 ispitanika koliko ih je učestvovalo u ovoj anketi dominantna većina je i dalje sa Severa (70%), sa visokim obrazovanjem (64%), starosne dobi od 26 do 55 godina (84%). Njih 55 odsto smatra da popis stanovništva kosovskih institucija ne treba da se održi, ali ni procenat onih koji misle suprotno nije zanemarljiv - njih 30%. Devet odsto nema stav, a među pet odsto koji su se opisno izjašnjavali, dominiraju odgovori da se ne priznaju prištinske institucije, odnosno da treba da se uradi poseban popis za srpsko stanovništvo na Severu, kroz "nezavisnu Ibarsku Republiku na severu".\nVećina ispitanika ne očekuje da će se popis i organizovati do kraja godine, a ukoliko bi se ovaj popis desio, natpolovična većina se neće popisati, dok je 21 odsto je onih koji bi to učinili. Devet odsto njih bi to učinilo ukoliko bi srpski predstavnici pozvali na učešće.\nOčekivano, i ovog puta rezultati tonske ankete sa ulica Kosovske Mitrovice pokazali su suprotne rezultate. Ovi građani Kosovske Mitrovice, uglavnom, nemaju izgrađen stav o popisu na Severu Kosova i Metohije koji su najavile kosovske institucije.\n"Ništa ne mislim", "ne znam ja Bogami, pitajte drugog" - dominantni su odgovori koje smo, u uličnoj anketi, dobili od naših sugrađana. Bilo je i onih koji smatraju da popis ne bi odražavao pravi broj stanovništva, kao i onih koji smatraju da ne bi trebalo učestvovati u popisu, u slučaju da se on sprovede.\n"Ne znam ti ja to ništa, Bogami," odgovorio je jedan naš stariji sugrađanin na pitanje šta misli o popisu na Severu KiM-a koji su najavile kosovske institucije.\n"Ne znam ništa, Bogami, ja sam star čovek," kazao je drugi\n"Ništa, Bogami, ne mislim, pravo da ti kažem," kazala je, takođe, jedna starija Mitrovčanka.\n"Pitajte drugoga. Nisam ja raspoložen za to, jer ja sam 42 godine radio na tome. Ja sam bio oficir bezbednosti, načelnik," odgovorio je jedan naš sugrađanin.\nSledeći sagovornik smatra da je svaki popis koji se sprovodi u periodu nakon nekog sukoba, "diskutabilno pitanje".\n"Nešto se ne bavim politikom i vrlo sam slabo informisan. A o popisu mislim da, kao i svaki popis koji se tiče perioda posle nekog sukoba je diskutabilno pitanje, iz prostog razloga jer se tu stanovništvo pomera, kao što je to slučaj u bivšoj SFRJ. Samo su Srbi i 'Cigani' pobegli, odnosno, Srbija je dobila od svih bivših republika, sve proterane Srbe. Tako da, realna slika stanja na Kosovu konkretno, pošto ste me to pitali, mislim da to ne odražava pravo stanje stanovništa. U ovom slučaju javiće se mnogo, ali baš mnogo manje Srba, nego što imamo na čitavom Kosovu i Metohiju," kazao je.\n"Ne znam šta da Vam kažem. Dok naši ne odluče, mi ne bi trebalo da izlazimo na taj popis. Mi ne verujemo tom njihovom popisu uopšte. Samo naši ovde ako raspišu popis, onda biće sve u redu," bio je jedan od konkretnih odgovora koji smo dobili od naših sugrađana.\nI ovoga puta, bilo je i onih koji nisu samo odmahivali rukom i prolazili, želeći ni da čuju naše pitanje.\nElektronsko i terensko istraživanje sprovodi se u okviru projekta "Građani Severa javno o Briselskom sporazumu", koji finansira Kosovska fondacija za otvoreno društvo.\nPreuzeto sa internet portala KoSSeV


Sa ovlašćenjem po penziju i do 80.000 RSD sa računa - NOVA portal\nSa ovlašćenjem po penziju i do 80.000 RSD sa računa\nBiznis Autor:Tanjug02. apr. 202012:17\nNa osnovu jednokratnog (neoverenog) ovlašćenja, koje je uvedeno zbog vanrednih okolnosti, a koje su stariji od 65 godina dali nekome ko umesto njih podiže novac u bankama, pored penzije, može se dodatno na ovaj način podići i do 80.000 dinara sa računa, kažu u Narodnoj banci Srbije.\n„Osobe starije od 65 godina mogu kod kuće, svojeručno da sačine ovlašćenje, jasno i čitko, a po uzoru na obrazac koji je dala NBS gde se navedu lični podaci – koga ovlašćuju i do kog iznosa može da podigne sredstva. Nakon toga korisnik poziva banku i obaveštava je o tome, a banka je dužna da izvrši proveru tako što poziva korisnika putem telefona koji je on dao kada je otvarao račun. Banka je u obavezi i da snimi taj razgovor kao dokaz da je obavljen. Ovlašćeno lice zatim dolazi u banku sa ličnim dokumentima i ovlašćenog i ovlastioca i podiže novčana sredstva“, objašnjava Stanić za Tanjug.\n„Banka je u obavezi da pozove korisnika, ukoliko mu sama ne dostavi reizdatu karticu na kućnu adresu, I da pita ga da li želi dostavu na kućnu adresu ili ovlašćuje nekoga da dođe i preuzme karticu“, kaže Stanić.


Policija isključila iz saobraćaja 25 pijanih vozača\nMarijana Prokopović avgust 11, 2014 10:37 h Hronika, Srbija, Vesti 0\nNiška saobraćajna policija je toku proteklog vikenda u nastavku pojačane kontrole učesnika u saobraćaju, zbog vožnje pod dejstvom alkohola isključila 25 vozača, dok su 4 zadržana do 12 sati.\nZbog prekoračenja dozvoljene brzine kretanja ukupno je sankcionisano 62 vozača, a za učinjene prekršaje u saobraćaju ukupno je sankcionisano 214 vozača.\nPolicijska uprava u Nišu apeluje na sve učesnike u saobraćaju da se pridržavaju saobraćajnih propisa i obaveštava da će i u narednom periodu rigorozno kontrolisati alkoholisanost vozača, brzinu kretanja i propuštanja pešaka na obeleženim pešačkim prelazima.\nKako kažu u policiji „kontole saobraćajne policije obavljaju se u cailju povećanja bezbednosti saobraćaja na putevima na teritoriji grada Niša“ ali sudeći po ciframa nakon svake kontrole bezbedonosna situacija u Nišu gotovo je nepromenjena.\nPolicija kažnjava, broj pijanih vozača se ne smanjuje\nPolicija u toku vikenda zadržala na trežnjenju 11 alkoholisanih vozača\nprekoračenje brzinesaobraćajna policijavoznja pod dejstvom alkohola


Izjava načelnika PU Šabac Zorana Jevđenića – Čivija online\nIzjava načelnika PU Šabac Zorana Jevđenića\n„Apsolutno su netačne tvrdnje Budimira Pavlovića, predsednika Gradske izborne komisije, da je sinoć šest puta zvao policiju i da su pripadnici policije došli samo ispred zgrade opštine Šabac, navodi se u saopštenju Zorana Jevđenića, načelnika PU Šabac.\nZarad istinitog informisanja javnosti, moram da napomenem da je Pavlović sinoć u svega dva navrata pozivao policiju, koja je postupila u oba slučaja. Prvo je oko 20:20 časova prijavio da se ispred zgrade opštine Šabac okupio veći broj građana koji ne dozvoljavaju članovima GIK-a da napuste opštinu, a potom je oko 20:40 časova prijavio i da su neke osobe ušle u zgradu i onemogućavaju rad Gradske izborne komisije. Identični događaj, da su nepoznate osobe ušle u zgradu, u isto vreme policiji je prijavila još jedna osoba, a po svim prijavama policija je odmah postupila i o svemu je obavešteno Osnovno javno tužilaštvo u Šapcu.\nOdmah pošto je Pavlović, oko 20:20 časova, prijavio prvi događaj na lice mesta upućena je patrola policije, koja je utvrdila da se na nekih 20-ak metara od zgrade opštine nalazi grupa ljudi, koji su rekli da su došli kako bi zaštitili izbornu volju građana. Tom prilikom nije bilo nikakvog narušavanja javnog reda i mira, niti je bilo ko blokirao ulaze zgrade opštine Šabac u kojoj je zasedala Gradska izborna komisija.\nImajući u vidu da je u međuvremenu dobijena i druga prijava Pavlovića, pripadnici policije ušli su u zgradu opštine i utvrđeno je da nema nikakvog narušavanja javnog reda i mira, a podnosilac prijave se nije pojavio, niti se bilo ko od zatečenih osoba žalio da ima nekih protivzakonitih radnji.\nTakođe, policiju je, 40 minuta nakon ponoći, pozvala i osoba koja se predstavila kao supruga Budimira Pavlovića, koja je prijavila da je njen muž zatvoren u zgradi opštine od strane nepoznatih lica. Pripadnici policije odmah su izašli na lice mesta i utvrđeno je da ispred opštine više nema okupljenih građana, da su sva svetla u zgradi ugašena, a nije primećeno prisustvo bilo koga u objektu koji je bio zaključan. Policija je, takođe, u više navrata tokom noći obilazila zgradu opštine i stanje je ostalo nepromenjeno. I o ovoj prijavi, kao i o gorepomenute tri, obavešteno je Osnovno javno tužilaštvo u Šapcu.\nPozivam Budimira Pavlovića, ali i sve druge političke aktere u Šapcu, da ne zloupotrebljavaju policiju zarad sopstvenih političkih obračuna i to iznošenjem brojnih neistina. Da su o jučerašnjem postupanju policije iznete netačne informacije potvrdili su danas i oni sami, pošto je sinoć Nebojša Zelenović tvrdio da policija nije reagovala i izašla na lice mesta, a danas je priča promenjena da smo bili samo ispred zgrade opštine. Očigledno je reč o pokušaju obmane javnosti u cilju narušavanja ugleda i rada pripadnika PU Šabac.“\nIzveštaj o izborima: Sprečiti zloupotrebu položaja i pritisak na birače tokom izborne kampanje\nDeset članova GIK podnelo ostavke


A s obzirom na to da zakonom nije propisana maksimalna cena, preduzetnicima se ostavlja mogućnost da sami formiraju njenu vrednost. Zato stručnjaci napominju da bi rešenje moglo da bude smanjenje akcize. Naftni stručnjak Nebojša Atanacković kaže da ukoliko se ovaj trend visokih cena sirove nafte i derivata nastavi, moguće je da se utiče na smanjianje akcize.\n"Ona je prilično velika, tako da bi država mogla da omogući da sve zajedno ne poskupi toliko ukoliko bi se odrekla dela akcize", objasnio je Atanasković. Ekonomista Milan Kovačević navodi da nafta nije jedini energent koji je poskupeo, te da vše plaćamo struju i prirodni gas. "Do sada je bio običaj da se nafta održava na nekim normalnim cenama, a sada se i dogovori oko toga teško prave. Ima dosta ispada da neko hoće više da proizvodi", dodaje on, a poznavaoci prilika zaključuju da o smanjenju cena nafte nema ni govora.


Svilajnac posetio Štefan Hudolin, šef II sektora operacija delegacije Evropske unije | Info centrala\nNaslovna Istaknuto Svilajnac posetio Štefan Hudolin, šef II sektora operacija delegacije Evropske unije\nSvilajnac posetio Štefan Hudolin, šef II sektora operacija delegacije Evropske unije\nU opštini Svilajnac su uz podršku Evropske unije (EU) od preko 200.000 evra počeli radovi na infrastrukturnom opremanju industrijske zone „Nova zona privređivanja“ kako bi se unapredilo poslovno okruženje i uslovi za privlačenje investicija. Radovi podrazumevaju izgradnju pristupnih puteva i komunalne infrastrukture koja obuhvata vodosnabdevanje, kanalizaciju i snabdevanje električnom energijom. Paralelno sa ovim radovima uz podršku Evropske unije počela je i rekonstrukcija Doma kulture u Kušiljevu, najvećem selu Resave, kako bi meštani, a posebno deca i mladi, koji čine više od 30 odsto ukupnog stanovništva u selu, imali mesto za društveni i kulturni život. Radovi na renoviranju Doma kulture, ukupne vrednosti od skoro 184.000 evra, od čega EU preko razvojnog programa EU PRO ulaže 150.000 evra, a opština Svilajnac 34.000 evra, obuhvataju rekonstrukciju krova, fasade, enterijera i izgradnju novih sanitarnih čvorova. Dom kulture u Kušiljevu izgrađen je 1947. godine i ovo je prva kompletna rekonstrukcija ovog objekta, koja će ponovo oživeti kulturni život ovog sela, koje broji skoro 3.000 stanovnika. Štefen Hudolin, šef II sektora operacija Delegacije Evropske unije, je obišao radove sa svojom delegacijom i predstavnicima opštine Svilajnac\nPrethodni tekstIspod đubreta u stanu pronađeno telo muškarca u raspadanju\nSledeći tekstStručna radionica na temu eRačuna u Jagodini


A. J. 9. aprila 2019. 00:09\nEvropski parlament je u četvrtak izglasao novu direktivu o ravnoteži između poslovnog i privatnog života roditelja i staratelja, prema kojoj će muškarci imati minimalno 10 dana plaćenog očinskog odsustva nakon rođenja deteta i uvodi novo pravo na plaćeno odsustvo za staranje o bližim srodnicima.\nNova direktiva stupa na snagu 20 dana nakon objave u Službenom listu EU-a, a države članice imaju rok od tri godine unutar kojeg nova pravila moraju da unesu u svoja zakonodavstva, prenosi Miss7mama.24sata.hr.\nDirektiva, između ostalog, predviđa najmanje deset radnih dana očinskog odsustva plaćenog isto kao bolovanje, dva meseca neprenosivog plaćenog roditeljskog odsustva pet dana godišnjeg odsustva za negovatelje i fleksibilnije uslove za rad, uključujući rad na daljinu.\nNovim pravilima utvrđuje se minimalni standard od 10 dana očinskog odsustva za očeve nakon rođenja njihovog deteta uz naknadu u visini iznosa utvrđenog na nivou EU-a za porodiljsko odsustvo. Države članice mogu dati duže i bolje plaćeno odsustvo jer se na nivou EU-a propisuju samo minimalni standardi ispod kojih se ne može ići.\nPravila takođe predviđaju pravo na četiri meseca roditeljskog odsustva, od kojih su dva meseca neprenosiva s jednog roditelja na drugog. Uvodi se i novo pravo radnika, starateljsko odsustvo prema kojem će zaposleni imati pravo na pet radnih dana godišnje plaćenog odsustva za staranje o bližim srodnicima kojima je potrebna pomoć zbog zdravstvenih razloga.


Obuke i sastanci – Technical Assistance for Treatment of Healthcare Waste in Serbia\nObuke i sastanci\nPosted in Uncategorized - August 3, 2014 - 0 Comment\nNa godišnjoj Konferenciji glavnih medicinskih sestara, održanoj na Paliću, tim Projekta predstavio je publikaciju “Preporuke za bezbedno davanje injekcija”. Objavljivanje ovih preporuka, koje su pripremljene u saradnji sa zdravstvenim radnicima iz različitih ustanova u Srbiji i u organizaciji sa Savezom udruženja zdravstvenih radnika Srbije, predstavlja krajnji korak u kampanji za bezbedno davanje injekcija, koju je sproveo TP-UMO projekat. U okviru ove kampanje, koja je usmerena ka unapređenju bezbednosti pri pružanju zdravstvenih usluga, organizovana je serija seminara tokom 2011 godine, u skladu sa programom koji je akreditovan kod Zdravstvenog saveta Srbije.\nNa ovoj Konferenciji, govorilo je nekoliko članova tima Projekta, koji su u svojim izlaganjima naglasili značaj bezbednog davanja injekcija. Ovom prilikom, hteli bismo da se zahvalimo našim brojnim kolegama na njihovom doprinosu realizaciji ovog seminara, kao i na njihovoj stručnoj podršci u toku pripreme.\nNaziv Autor Link\nPreporuke dobre prakse i pocedura za bezbedno davanje injekcija Timski rad u okviru projekta u saradnji brojnih kolega i ustanova. Radna grupa u sastavu Rаdmilа Nešić, Rаdmilа Jаzić, Milicа Kаitović, Snežаnа Stevаnčević, Anа Pаvlović, Nenаd Brkić Projekat: Elizаbet Peterson, Vericа Jovаnović Download\nBezbedno davanje injekcija Mr.sci.med Radmila Nešic Download\n15 radionica o bezbednom davanju injekcija (za zdravstvene radnike) Elisabeth Pettersson\nMedicinska sestra za kontrolu infekcija Download\nAktivnosti u najavi i unapređenje bezbednosti na radu\ndr Verica Jovanović Download\nObuka za UMO u Srbiji Kreg Čendler Download\nUpravljanje medicinskim otpadom i aspekt bezbednog davanja injekcija u zdravstvu Jan Gerrit Tesink\nPravna regulativa i tehnicka uputstva\nPartneri projekta – Ministarstvo zdravlja\nOkrugli sto o nacrtu Nacionalnog plana za upravljanje medicinskim otpadom u Republici Srbiji\nPrvi kurs sa novodefinisanim programom obuke za Tehnicare za medicinski otpad sproveden u saradnji sa Institutom za javno zdravlja Srbije\nPrimopredaja 7500 priručnika za upravljanje medicinskim otpadom koje je finansirala Evropska unija\nNa Konferenciji glavnih medicinskih sestara objavljene Preporuke za bezbedno davanje injekcija Palic\nSastanak sa direktorima i predstavnicima zdravstvenih ustanova\nInstitut za javno zdravlje Srbije “Dr Milan Jovanovic Batut”, Beograd\nZavršetak obuke za predavače za prevoznike infektivnog medicinskog otpada\nMedicinska škola, Veljka Dugoševića bb\nHand-over ceremony of 7500 EU-funded textbooks on medical waste management\nOtpočelo prikupljanje istorijskog farmaceutskog otpada iz državnih zdravstvenih ustanova u Republici Srbiji\nOrganizovana obuka za menadžere za upravljanje medicinskim otpadom u veterinarskoj medicini\nDanašnji sastanak je održan\nTechnical Assistance for Treatment of Healthcare Waste in Serbia.


Politika kvaliteta – International Certification Group\nHome Politika kvaliteta\nInternational Certification Group (ICG) je organizacija opredeljena da razvija usluge za sigurnu budućnost i kao takva, svakodnevno, iz godine u godinu, uvodi novine i inovativna rešenja na tržište. Način rada, inovativne solucije koje pomažu našim klijentima i filozofija kojom se ICG vodi, danas ovu organizaciju čine brzo razvijajućom na prostorima Jugoistočne Evrope i najpouzdanijim partnerom za saradnju.\nNaše usluge se zasnivaju na prevenciji svih vrsta rizika u poslovanju, na održivosti i kontinuitetu poslovanja i na ostvarivanju konkurentske prednosti. Znak ICG u poslovnom svetu predstavlja sinonim za poverenje, kvalitet i integritet, a naši klijenti veruju u našu stručnost, iskustvo i raspoložive resurse koji doprinose ostvarivanju njihovih željenih performansi. U stalnoj smo potrazi za iznalaženjem novih načina, da preko postojećih usluga i proizvoda klijentima pružimo nove koristi, a preko novih proizvoda i usluga dodatne poslovne vrednosti.\nSertifikaciono telo ICG pruža usluge provere, sertifikacije i nadzora.\nOsnovni principi delovanja, posvećenost i filozofija svih zaposlenih u Sertifikacionom telu ICG jesu pravovremeno, tačno i dosledno pružanje usluga koje obuhvataju sve zahteve, i u potpunosti su usaglašene sa povezanim zakonskim i regulatornim zahtevima, kao i sa zahtevima za bezbednost i ostvarivanje ciljeva kvaliteta Sertifikacionog tela ICG.\nSertifikaciono telo ICG obezbeđuje nepristrasnost svog delovanja sprovodeći sve potrebne zadatke i dužnosti (razvojne politike, savete o pitanjima koja utiču na poverenje u sertifikacije, preispitivanje nepristrasnosti proveravača, odluka o sertifikaciji i sl.) nezavisno. Takođe, Sertifikaciono telo ICG upravlja konfliktima interesa i obezbeđuje objektivnost svih svojih aktivnosti.\nOvom prilikom se Sertifikaciono telo ICG obavezuje da će poštovati zdravlje i bezbednost na radu svakog zaposlenog i takođe se obavezuje da će biti odogovorno prema životnoj sredini i društvu.\nU cilju postizanja navedenog, Sertifikaciono telo ICG:\nje implementiralo sistem kvaliteta u skladu sa standardima SRPS ISO 9001:2015 i SRPS ISO/IEC 17021-1:2015;\nprimenjuje sistem menadžmenta kvalitetom na sve aktivnosti organizacije koje se odnose na kvalitet, bezbednost i poverljivost usluga Sertifikacionog tela ICG i zadovoljstva korisnika;\nidentifikuje, analizira, vrednuje i upravlja rizicima koji se odnose na proces provere, sertifikacije i nadzora i pružanje ostalih usluga Sertifikacionog tela ICG;\nse obavezuje da obezbedi efektivan i efikasan sistem kvaliteta, kako u sadašnjosti tako i u budućnosti;\npreispituje i kontinuirano poboljšava karakteristike usluga organizacije, kod kojih postoji mogućnost za poboljšanje i efektivnost svih procesa i sistema kvaliteta;\nutvrđuje merljive ciljeve kvaliteta na odgovarajućim funkcijama i nivoima unutar organizacije;\nutvrđuje i vrednuje ciljeve kvaliteta na osnovu stepena ostvarenosti performansi koje se preispituju od strane najvišeg rukovodstva;\nje obezbedilo neophodne resurse (know how, kompetentno osoblje i odgovarajuću opremu) za delotvorno, efikasno i efektivno funkcionisanje svih organizacionih celina Sertifikacionog tela ICG;\nje preduzelo sve mere da se poštuju svi zаhteve o zaštiti ličnih podataka;\nulaže u celoživotno obrazovanje i obučavanje celokupnog osoblja Sertifikacionog tela ICG, internog ili eksternog, kako bi bio povećan kvalitet svake usluge;\nprati, meri, analizira i vrednuje kritične parametre procesa kako bi bio obezbeđen kvalitet usluga, bezbednost osoblja i odgovarajuća oprema.\nKontinuirano poboljšavanje rada Sertifikacionog tela ICG, efektivnost pružanja usluga i sistem kvaliteta, predstavljaju perspektivu i opredeljenje najvišeg rukovodstva Sertifikacionog tela ICG zasnovanu na aktivnom učešću i podršci svim zaposlenima. Sertifikaciono telo ICG usvaja princip stalnog poboljšavanja, priznaje i nagrađuje timski rad, podjednako kao i lični napor, ulaže u ljude i uvažava klijenta.\nU Beogradu, 01. januar 2017. godine


Usvojene izmjene Zakona o eksproprijaciji - Klix.ba\n4.11.2008. u 16:23\nNarodna skupština Republike Srpske (RS) usvojila je danas po hitnom postupku izmjene i dopune Zakona o eksproprijaciji kojima se korisniku eksproprijacije omogućava ulazak u posjed eksproprirane nepokretnosti danom konačnosti rješenja, umjesto danom pravosnažnosti, kako je ranije bilo regulirano zakonom.\nOvim izmjenama trebalo bi da se, kako je rekao ministar pravde RS Džerad Selman, ubrza eksproprijacija u svrhu izgradnje objekata za koje je Vlada RS-a utvrdila da je njihova izgradnja od općeg interesa.\nPoslanik SDS-a Ognjen Tadić uputio je brojne primjedbe na ovaj zakonski akt, ističući da su predložena rješenja ona korak nazad u odnosu na sadašnja iz te oblasti.\nPojasnio je da će sadašnjim rješenjem, koje omogućava ulazak u posjed prije pravosnažne presude, biti oštećeni vlasnici imovine, a čitav proces mogao bi se zakomplikovati ustavnim sporovima zbog ugrožavanja i ograničavanja prava raspolaganja privatnom imovinom.\nMinistar Selman je kazao da Vlada RS-a budžetom planirala sredstva za eksproprijaciju te da se ne može desiti da stranke u ovom slučaju budu oštećene.\nPored primjedbi na to da su izmjene Zakona o eksproprijaci upućene u skupštinsku proceduru po hitnom postupku, poslanik SRS-a RS-a Milanko Mihajlica upitao je zašto je Vlada RS-a s ovim izmjenama čekala dvije i po godine da bi nakon ugovora s austrijskim „Štrabagom“ o izgradnji autoputeva tražila izmjene postojećeg zakona po hitnom postupku.\nIzmjene Zakona o eksproprijaciji su nakon rasprave i primjedbi opozicije ipak usvojene, a u toku je rasprava o rebalansu Budžeta RS-a za ovu godinu u iznosu od milijardu i 575 miliona KM što je za pet posto više u odnosu na plan za 2008. godinu.


Štampanje na šoljama i čašama, reklamna štampa logoa, slike, natpisa, na staklu | VirtualniGrad\nČime sve možete da impresionirate svoje poslovne partnere? Pomoću čega sve možete da osvojite tržište? Na koji način možete da učinite da javnost sazna za Vas u najlepšem svetlu? Potrebno je da nastane nešto originalno i lepo, svima korisno, a samo Vaše, što će utreti uspešan put imenu Vaše firme.\nŠolje sa štampanim logoom firme ili nekim drugim natpisom po Vašoj želji, biće drugačija, simpatična i poslovnim prilikama primerena reklama.\nZamislite samo oduševljenje klijenta kada mu kafu poslužite u šoljama koje su Vaš zaštitni znak, ili zadovoljstvo poslovnog saradnika kada mu poklonite prelepe čaše sa Vašim logoom ili nekom prigodnom slikom. Ovakvi poslovni pokloni sigurno će koristiti svojoj nameni, jer će i Vaš saradnik poslužiti nekog u tim čašama, i eto Vama sjajne reklame! Napravite akciju i najvernijim kupcima poklonite čaše ili šolje sa štampanom porukom Vaše firme - višestruko će Vam se isplatiti!\nDa štampanje na šoljama i čašama bude obavljeno sa stilom, potrudiće se Glass print. Reklamno štampanje na staklu, porcelanu i keramici u ovoj se firmi obavlja profesionalno, kvalitetnim i postojanim bojama. Reklamna štampa logoa, slike, natpisa, u velikim serijama, obaviće se u najkraćem mogućem roku.\nPored toga, Vaš izbor može biti i štampa na flašama, tanjirima ili pepeljarama. Svi ovi predmeti od stakla ili keramike, sa odštampanim slikama i logoima, predstavljaće dražesne suvenire svakom ko ih ponese. I uvek će asocirati na Vaš brend i Vašu firmu!\nZa reklamiranje sa stilom i prefinjene poslovne poklone, uvek se možete obratiti Glass printu.


Gradski zavod za javno zdravlje - Beograd - Svetski dan zdravlja - 7. april 2021.\nSvetski dan zdravlja - 7. april 2021.\nOve godine, globalna kampanja koja prati ovaj važan datum, sprovodi se pod sloganom “Da gradimo zdraviji svet”.\nCOVID-19 snažno je pogodio celu planetu, sve slojeve društva, ne poznajući granice niti klasne podele. Ali ono gde se razlika jasno pokazala jeste u spremnosti da se taj udar podnese. Nepobitno je da se najteže se sa ovom pošasti nose one zajednice i društva koje su i pre pandemije bile najranjivije, siromašnije, izloženije brojnim bolestima, sa nezadovoljavajućim kvalitetom i dostupnošću zdravstvene zaštite. U takvim sredinama, borba sa pandemijom ima značajno manje šanse za uspeh.\nProverite koliko znate o univerzalnoj zdravstvenoj zaštiti\nSvetski dan zdravlja 2017. - „Depresija – hajde da razgovaramo!“


Pokret Samoopredeljenje izveo je akciju obeležavanja granice između Kosova i Crne Gore.\nPredsedništvo Skupštine Kosovo odlučilo je da se vanredna sednica o ratifikaciji Nacrta zakona o demarkaciji sa Crnom Gorom održi u četvrtak u 11 časova.\nGlasovi za ratifikaciju Sporazuma i dalje su upitni.\n"Kosovska politika sutra ima priliku da se ujedini bez ikakvih razlika. Sutra pred sobom imamo važno pitanje za ojačavanje našeg suvereniteta i za naše građane jer se veže sa slobodnim kretanjem u EU. Verujem da će svaki poslanik imati u vidu ovo pitanje, da će delovati u suprotnosti sa inatom", rekao je predsednik Skupštine Kadri Veselji nakon sastanka Predsedništva.\nObeležavanje granice, istakao je Veselji, bi trebalo da prođe.\n"Veoma sam siguran da će to da se desi jer verujem u odgovornost naših poslanika i da je iznad svakog interesa interes države i građane. Trebamo da imamo veru i nadu, kao i podršku kako bi ovo pitanje prošlo", dodao je Veselji.\nŠef poslaničkog kluba opozicionog pokreta Samoopredeljenje Gljauk Konjufca je kazao da se Sporazumom o demarkaciji krši teritorijalni integritet Kosova i da će ova partija glasati protiv.\nKako je dodao Konjufca, pred poslanicima će se naći Nacrt zakona o demarkaciji, te prateći dokumenti, aneks sporazuma predsednika Kosova i Crne Gore, kao i izveštaj Državne komisije za obeležavanje granice koji je ustanovio da je prilikom demarkacije bilo grešaka.\nŠef poslaničkog kluba vladajuće Demokratske partije Kosova Memlji Krasnići kazao je da je njegova želja da se ovaj sporazum ratifikuje glasovima albanskih poslanika, s ozbirom da se Srpska lista, koja broji deset poslanika izjasnila da joj demarkacija nije prioritet.\nRešavanju ovog pitanja doprinela je zajednička deklaracija predsednika Kosova i Crne Gore, Hašima Tačija i Filipa Vujanovića, koja predviđa korekcije demarkacije u pravcu Kule i Čakora prilikom obeležavanje granice na terenu, u slučaju da se ustanove greške.\nO toj deklaraciji, koju na Kosovu nazivaju aneks-dogovorom, glasaće se zajedno sa Sporazumom o demarkaciji iz 2015, ali i sa novim izveštajem Državne komisije za obeležavanje granice, koji je ustanovio da je Kosovo izgubilo teritoriju.\nMeđunarodna zajednica u sredu je bila aktivna u pozivima upućenim poslanicima Skupštine Kosova da ratifikuju Sporazum o demarkaciji sa Crnom Gorom. U zgradi Skupštine Kosova američki ambasador na Kosovu Greg Delavi i šefica kancelarija Evropske unije na Kosovu Natalija Apostolova održali su niz sastanaka sa političkim partijama.\nZa ratifikaciju demarkacije potrebna je dvotrećinska podrška poslanika, odnosno 80 glasova, a ona je bitna za Kosovo jer je to jedan od poslednjih uslova za liberalizaciju viza.\nVeruje se da će demarkaciju podržati vladajuća koalicija koja broji 41 glas, te i deset poslanika iz redova manjina nesrpske zajednice.\nSrpska lista koja ima deset poslanika rekla je da im je formiranje Zajednice opština sa srpskom većinom prioritet, a ne demarkacija, iako bi viznom liberalizacijom zapravo imali koristi i srpski građani Kosova, budući da za njih, odnosno nosioce srpskih pasoša koji žive na Kosovu, ne važi vizna liberalizacija koju uživa Srbija.\nDemarkaciju su podržali i poslanici opozicionog Demokratskog saveza Kosova koji broje 27 poslanika, ali ne i poslanici pokreta Samoopredeljenje sa 32 poslanika.\nKada se podvuče crta, izgleda da 78 poslanika podržava demarkaciju. Da li će se do četvrtka obezbediti još dva glasa?\nAmerički ambasador na Kosovu Greg Delavi na Tviteru je napisao kako je ratifikacija demarkacije neophodna za slobodno kretanje građana Kosova iz svih zajednica.\n"Svako se može složiti po tom pitanju – nadam se da će poslanici iz svake partije glasati sa 'da' ", napisao je Delavi.


Šamponi za masnu kosu - Online prodaja - Apoteka Živanović\nFarlin pojas za majke veličina S šifra:BF-600\nVirfix mrežica broj 5 (dužina 25m)\nKARTALIN šampon 2x150ml\nMasna kosa može predstavljati uporan i dosadan problem, jer se na prvi pogled može učiniti da ovakvoj kosi nema pomoći. Ipak, sve je u pravilnoj nezi, pa tako i rešenje ovog problema.\nGlavni uzročnik prekomernog mašćenja kose jeste višak sebuma koji proizvode lojne žlezde u našem organizmu. Završeci ovih žlezda nalaze se blizu samog korena dlake i površine kože, pa tako višak sebuma završava na temenu glave, a odatle se širi niz dlaku, pa je ishod toga masna kosa.\nVišak sebuma koji naše lojne žlezde proizvode, pak, posledica je uticaja više faktora kao što su genetske predispozicije, hormonalne promene, loša ishrana, gojaznost, kao i određene bolesti poput seboreičnog dermatitisa, u kom slučaju masna kosa i perut idu ruku po ruku, pa u ovom slučaju od pomoći može biti i šampon protiv peruti.\nPored ovih uzroka, koje nije jednostavno eliminisati, problem često može biti i u neadekvatnoj nezi kose. Ono što se svakako preporučuje kada je nega masne kose u pitanju, jeste upotreba blagih šampona, ali i izbegavanje svakodnevnog pranja kose.\nIstražite našu ponudu proizvoda za negu masne kose i stanite na put ovom problemu.


Radnički Kragujevac - Mašina\nPredrag Momčilović\t· 20.11.2015.\nPetnaestog septembra 1969. godine odigran je dotad najveći fudbalski meč u Šumadiji. Tada je na stadionu „Čika Dača“ gostovao brazilski Santos s legendarnim Peleom. U toj utakmici Radnički iz Kragujevca odigrao je 4:4 pred više od 40.000 ljudi, koji su uprkos kiši koja je ceo dan padala došli da podrže svoj klub.\n„Nekada je stadion bio svakog vikenda pun, a Zastava je vikendom radila dodatnu smenu za Radnički, i nije nam bilo teško pošto je tada i Radničkom i nama radnicima išlo mnogo bolje nego danas, kad nema nikoga na stadionu, ali nema nikoga ni da radi. I dok je Zastava radila, živeo je ceo Kragujevac i ulagalo se u stanogradnju, kulturu, medije i sport za narod, dok je sada Fijat, kao njen naslednik, fokusiran isključivo na profit koji se izvlači iz grada i ide pojedincima, a ulaganja u sport i druge oblasti su minimalna ili samo deklarativna“, uz semenke pre početka novog fudbalskog meča komentariše stariji Kragujevčanin uz odobravanje još par simpatizera kluba.\nDragi čitaoci, vraćamo se u sadašnjost, pozdravljamo vas sa gotovo prazanog stadiona „Čika Dača“ u Kragujevcu, gde igraju Radnički iz Kragujevca i Proleter iz Novog Sada…\nNa ovom fudbalskom meču Prve lige Srbije (s tim da je kod nas fudbal na toliko visokom nivou da imamo i Super ligu, koja je rang iznad) nije bilo više od 150 gledalaca. Sablasno prazne tribine na zaraslom sadionu „Čika Dača“ govore o stanju u fudbalu, ali i generalno o društvu u Kragujevcu više nego bilo kakva statistika. Iz priče sa starijim fudbalskim navijačima, koji na stadionu čine većinu, ako se izuzme dvadesetak mladića članova navijačke grupe Crveni đavoli, saznajemo da je Radnički bio i u nižim ligama i igrao još lošiji fudbal nego sada, ali da navijača nikada manje nije bilo na stadionu nego ove sezone. Izgleda da klub simboličnog naziva neprestano trpi poraze, kao i čitava radnička klasa, koja je ovaj klub i stvorila.\nDo pre samo nekoliko godina veliki se novac ulagao u profesionalni sport u Kragujevacu, a grad je imao veoma uspešne klubove u fudbalu, košarci, vaterpolu, odbojci, koji su pretendovali na sam vrh, i to ne samo u Srbiji negu i na evropskom nivou, gde su osvajali trofeje ili im bili vrlo blizu. Činilo se da je i individualni sport na zavidnom nivou, pre svega zahvaljujući uspesima atletičara, a veliku nadu je u tom trenutku predstavljala novootvorena plivačka akademija Milorada Čavića. Danas je situacija umnogome drugačija, i većina ovih sportskih kolektiva je u vrlo teškoj situaciji, neke su i izbrisani sa sportske mape Srbije i više ne postoje.\nOdbojkaški klub Radnički bio je osvajač titule i kupa u sezonama 2009. i 2010, kao i učesnik Lige šampiona. U trenutku kada se očekivao nastavak dominacije i još bolji evropski rezultati, gradska vlast je iznenada odlučila da se novac koji je klub dobijao iz budžeta grada preusmeri u neke druge sportove. Nakon toga Radnički nije uspeo da ponovi prethodne uspehe, završavao je pri dnu tabele i u stalnom strahu od ispadanja, ali u još većem strahu od finansijskog gašenja kluba.\nSvima je bilo čudno kada je 2012. lokalna samouprava odlučila da uloži veliki novac u novoosnovani VK Radnički, jer vaterpolo nema tradiciju u Kragujevcu. Kuriozitet je da tek osnovani vaterpolo klub pod političkim patronatom Mlađana Dinkića, tadašnjeg ministra finansija i ekonomije i bliskog saradnika bivšeg gradonačelnika Kragujevca Veroljuba Stevanovića, biva odmah administrativno prekomandovan u prvu ligu, iako je nastao samo mesec dana ranije i pre toga nije odigrao ni jedan jedini meč. Ulaganja su dovela u Kragujevac neke od najboljih igrača i donela par finala Lige Srbije kao i Kup Evrope, koji je Radnički samouvereno osvojio, čak je i u sezoni 2014. igrao finale Lige šampiona, ali titula nažalost nije došla u Kragujevac.\nNakon prošle sezone i odluke da se ulaganja u klub drastično smanje, gotovo svi igrači su napustili klub, i trenutno VK Radnički ima mnogo problema, rezultati su osetno slabiji od onih na koje je publika navikla, a teška vremena izgleda tek predstoje.\nKošarka je uvek bila jedan od omiljenih sportova u Kragujevcu, ali rezultati nisu bili uvek na nivou očekivanja, a nije se imalo vremena za čekanje i želje za postepeno razvijanje kapaciteta. Međutim, tržišni mehanizmi i u sportu funkcionišu. Tako je 2010. godine lokalna samouprava zarad samopromocije, opet uz pomoć Mlađana Dinkića, koji je bio i počasni predsednik kluba, kupila košarkaški klub na račun grada. Tako se tadašnji Svislion iz Vršca zbog bolje finansijske ponude preselio u Kragujevac i preuzeo ime Radnički. U narednim godinama finansijski obezbeđeni Radnički, pod vođstvom trenera Miodraga Mute Nikolića, postaje hit Jadranske lige i Evrokupa. Pre dve godine ih je jedna lopta protiv Crvene zvezde delila od odlaska u Evroligu.\nNakon toga je usledilo opšte rasulo, klub nije mogao finansijski da se održi, dug je neprestano rastao, a igračima i sportskim radnicima nisu isplaćivane plate. Kao što je i krenuo, klub je i završio tako da je u septembru 2014. objavljeno da se KK Radnički ugasio zbog finansijskih problema. Danas postoji neki novi Radnički, koji je krenuo s dna na zdravijim osnovama i trenutno igra Prvu srpsku ligu. Ohrabrujuća činjenica je da uprkos tome što više ne igraju u dvorani „Jezero“, lokalna zajednica još uvek podržava klub.\nFubalski klub na čijem smo terenu i počeli priču osnovan je 1923. godine, pod snažnim uticajem radničkog pokreta, a gotovo svi njegovi navijači i igrači dolazili su iz radničkih porodica. Klub je poneo ime Mladi radnik, ali već 1929. menja ime u Radnički. Tokom okupacije u Drugom svetskom ratu Kragujevac je bio jedan od gradova čije je stanovništvo najviše propatilo, cele generacije fudbalera i navijača pogubljene su u Šumaricama. Nakon rata tu je podignut memorijalni centar, koji se nalazi neposredno pored sadašnjeg stadiona „Čika Dača“. Dešavanja tokom rata bila su izrodila su snažnu antifašističku struju u gradu, klubu i među navijačima.\nNakon rata, Radnički je uglavnom igrao niže lige uz retke bleskove, kao što je bilo 1969, kad je prvi put ušao u prvu ligu i iste sezone uspeo da pobedi Partizan. U kom god rangu takmičenja igrao, Radnički je uvek imao podršku lokalne zajednice i čak su pojedini novinari i protivnički igrači atmosferu na stadionu „Čika Dača“ poredili s atmosferom na legendarnom Old Trafordu stadionu Mančester Junajteda, pa su zbog toga najvatrenije pristalice Radničkog dobile naziv Crveni đavoli.\nRadnički je igrao po sistemu toplo-hladno sve do 2010, kada se ponovo vraća u prvu ligu uz velike ambicije. Nakon toga klub beleži sve bolje rezultate da bi 2011/12. pred sam kraj prvenstva izgubili treće mesto i priliku da igraju evropske utakmice. S boljim rezultatima i većim ambicijama kluba rasla je zaduženost, uspešno prikrivana dok je klub ostvarivao koliko-toliko dobre rezultate. Ali prošla sezona je otkrila da je car go, i Radnički je, pod lošom upravom i uz stalne pritiske političara, završio u finansijskoj blokadi i sa dugom od približno 1,5 miliona evra. Igračima i sportskim radnicima nisu isplaćivane plate i doprinosi mesecima, na šta su oni reagovali saopštenjima i protestnim sedenjem na travi na utakmici s Partizanom, ali svi su ostali gluvi na njihove vapaje tako da je Radnički završio ubedljivo poslednji na tabeli i ispao u niži rang takmičenja. Situacija se ni danas nije popravila, većina igrača je napustila klub, dok utakmice igraju omladinci koji su ostali. Ali ostala je i blokada računa, tako da fudbalski klub ove sezone nije dobio nikakve pare iz budžeta grada, a privatnih sponzora gotovo da nema. Trenutno je Radnički na poslednjoj poziciji u drugom rangu takmičenja, i to bez ijedne pobede sa svim izgledima da će se poniranje nastaviti.\nS prošlogodišnjom smenom vlasti u Kragujevcu prešlo se iz jedne u drugu krajnost. Tako je od prevelikog finansiranja došlo do skoro potpunog prekida finansiranja sporta. Nova gradska vlast odlučila da ne raspiše godišnji konkurs za raspodelu 215 miliona dinara, koliko je budžetom bilo predviđeno za sport, i da samo nastavi s privremenim finansiranjem, gde ostaje nesigurno i nejasno ko će dobiti a ko neće bilo kakvu pomoć. Gradonačelnik Ratomir Nikolić pravdao je ovu odluku prilično naivnim i lažnim izborom da se pod teretom mera štednje mora odlučiti hoće li se finansirati sport ili zdravstvo i obrazovanje. Ipak, u zdravstvu i obrazovanju se situacija nije popravila, već su i za ove sektore smanjena davanja iz gradskog bužeta. Ovakva situacija se ponavljala više puta i postaje praksa kojom se stvara lažni izbor treba li da se finansiraju mediji, kultura ili sport, što sve radnike u ovim oblastim ostavlja u neprestanom strahu da će sutra ostati na ulici i bez posla.\nSport se u Kragujevcu godinama koristio kao sredstvo prikupljanja jeftinih političkih poena i kao dobar način da se uspesima sportista zamaskiraju rastući problemi u ostalim oblastima. Tokom prethodnih, za sport u Kragujevcu „zlatnih“ godina ulagano je mnogo novca iz gradskog budžeta za promociju profesionalnog sporta. Tim ulaganjima, koja su se većinom svodila na kupovinu novih igrača i davanje velike količine novca na njihove plate, sem kratkotrajnih solidnih rezultata nije se uspeo ostvariti gotovo nikakav značajan pomak. Sa ukidanjem finansiranja, pokazalo se koliko su klubovi u stvari neodrživi na duži vremenski rok (u većini slučajeva i na kraći) i kako zavise većinom od samo jednog izvora finansiranja, a to je gradski budžet, dok pomoć privrede uglavnom izostaje. I dok su se sredstva trošila na postizanje instant rezultata, izostalo je ulaganje u infrastrukturu i omasovljavanje sporta, koji bi dugoročno doneli rezultate i pre svega stabilnost i nezavisnost klubovima.\nI dok smo nakon utakmice odlazili sa stadiona posle još jednog razočaravajućeg izdanja Radničkog, vidljiva je bila opravdana bojazan na licima ono malo ljudi što je toga dana bilo na stadionu i pitanje: „Šta će se desiti s Radničkim iz Kragujevca?“. Hoće li fudbalski klub nestati kao košarkaški i boks klub i Zastava, ili još postoji nada za Radnički i radnike koji su ga stvorili…\nKljučne reči: mere štednjeprivredasport\nMašina\t· 06.07.2020.\nMarko Miletić\t· 09.10.2014.


Užice: Mladić stradao u očevom automobilu blizu rodne kuće\nOsamnaestogodišnji N.J. iz Lunovog Sela kod Užica poginuo je sinoć nedaleko od svoje kuće u saobraćajnom udesu, vozeći očev automobil iako nije imao vozačku dozvolu.\nNesreća se dogodila u sredu oko 23.10 na izlasku iz Lunovog Sela prema obrližnjem Karanu.\nN.J. je upravljao “audijem” vrbaških registracionih oznaka, da bi u kobnom trenuku izgubio kontrolu nad automobilom.\n“Audi” je sleteo je sa kolovoza u levu stranu i udario u ogradu pored puta, zatim se prevrnuo na desni bok a potom zakucao u drvo pored puta. Nesrećni mladić stradao je na licu mesta.


- Turizam u Nemačkoj - važna privredna grana\nTurizam u Nemačkoj - važna privredna grana\nNaslov teme: Turizam u Nemačkoj - važna privredna grana\nObjavljeno: Pet Mar 01, 2013 8:08 pm\nSaopštenje za javnost: Turizam u Nemačkoj - važna privredna grana\nFrankfurt na Majni/Beograd, 19. februar 2013. –\nNemačka kao turistička destinacija u 2012. beleži veliki broja stranih turista, između ostalog i iz zemalja Jugoistočne Evrope. „Nakon rekorda u 2010. i 2011. godini, i u 2012. je došlo do velikog porasta broja turista i to znatno iznad naših očekivanja“, naglašava Petra Hedorfer, predsedavajuća Upravnog odbora Turističke organizacije Nemačke.\nPrema preliminarnim rezultatima Saveznog zavoda za statistiku u 2012. zabeleženo je 68,8 miliona noćenja gostiju iz inostranstva, što odgovara porastu od osam procenata u odnosu na prošlu godinu.\nTurizam kao važan ekonomski faktor\nTurizam je važna privredna grana Nemačke u kojoj je zaposleno 2,9 miliona ljudi. Prema studiji Nemačkog saveznog turističkog udruženja (BTW), Saveznog ministarstva za privredu i tehnologiju (BMWi) i Nemačkog instituta za ekonomska istraživanja (DIW) u 2010. godini turisti su u Nemačkoj potrošili 278,3 milijardi evra.\nOd tog iznosa 115,4 milijarde evra je potrošeno na smeštaj. Oko 30 procenata noćenja može se pripisati gostima iz inostranstva. Strani turisti su u proseku dnevno trošili 171,70 evra, od čega 33,30 evra na kupovinu, što svakako podstiče ovu privrednu granu.\nNemačka se razvila u šoping destinaciju\nKako je utvrdio finansijski servis Global Blue, gosti iz inostranstva su u periodu od januara do septembra 2012. izdvojili oko 1,1 milijarde evra na tax-free kupovinu. To odgovara porastu od 52 procenta u odnosu na prethodnu godinu. Time je samo u prvih devet meseci 2012. premašen ukupan promet ostvaren u 2011. i Nemačka je zauzela četvrto mesto liste top 10 šoping destinacija u Evropi. Tome u velikoj meri, pored gostiju iz Kine, Rusije i Švajcarske, doprinose i turisti iz Jugoistočne Evrope.\nBosna i Hercegovina, Bugarska, Hrvatska, Crna Gora, Rumunija i Srbija sa 1,7 miliona dolazaka u Nemačku u 2011. godini predstavljaju važna tržišta. Prema podacima World Travel Monitor-a u 2012. očekuje se dalji porast broja turista Nemačkoj iz ovog regiona i to za po tri procenta godišnje, tako da se do 2020. godine, predviđa oko dva miliona dolazaka godišnje.


Skala procene - Dečje srce\nInovacije Skala procene\nSKALA PROCENE OPŠTE FUNKCIONALNOSTI UČESNIKA\nInstrument za procenu koji ima za cilj da se prikupe validni podaci o osobama sa smetnjama u razvoju koje se nalaze u sistemu socijalne zaštite ili se nalaze u biološkim porodicama a učesnici su različitih programa (Škola života, Škola životnih veština).\nSkala je podeljena u tri oblasti – SAMOSTALNOST, ADAPTIBILNOST I GRUPNA DINAMIKA. Procenom učesnika kroz pomenute oblasti, procenjujemo način funkcionisanja učesnika kao i nivo njegove osposobljenosti za život u najmanje restriktivnom okruženju.\nKada analiziramo samostalnost kao proces kroz koji se protežu aktivnosti za ovladavanjem životnim veštinama, imamo u vidu niz elemenata bez kojih osobe sa smetnjama u mentalnom razvoju ne bi bile u mogućnosti da adekvatno odgovore zahtevima za samostalan život i rad. U osnovne aktivnosti koje su procenjuju u ovoj oblasti spadaju: održavanje lične higijene, higijena prostora, postavljanje stola i serviranje hrane, korišćenje kuhinjskog pribora, priprema obroka, pranje posuđa, korišćenje i održavanje električnih aparata, održavanje odeće i obuće, oblačenje i obuvanje, korišćenje novca, ritam dana i radna sposobnosti.\nAdaptibilnost je proces koji podrazumeva sposobnost osobe da se snalazi u svakodnevnom životu. Snalaženje je korišćenje iskustvenih doživljaja i njihovo kombinovanje u cilju prilagođavanja situaciji, okolini ili društvu.Osobe sa smetnjama u mentalnom razvoju različito reaguju na nove obaveze i novu sredinu, pa je i adaptacija različita.Ove osobe pokazuju nizak stepen adaptibilnosti u novonastalim situacijama, a uzrok leži u emocionalnim reakcijama, znatnoj preosetljivosti na nadražaje koji dolaze iz spoljne sredine i smanjenoj sposobnosti prenosa socijalnih iskustava. U ovoj oblasti stavljen je akcenat na procenu: ponašanja osoba sa smetnjama u mentalnom razvoju na javnim mestima i u gostima, snalaženja u prostoru i kontakta sa ukućanima, komšijama i nepoznatim osobama.\nGrupna dinamika - dinamika života i rada u grupi uslovljena je višebrojnim specifičnostima, a posebno zavisi od sastava članova i njihove starosne dobi, psihofizičkih i mentalnih kapaciteta, nivoa socijalizacije, prilagođenosti zajedničkom životu, moralnih osobina, kulturnih navika, nivoa aktivnosti koje se sprovode, kao i drugih vrlina koje treba da krase čoveka. Mnoge vrednosti se uče tokom života gde je porodično okruženje prva i najvažnija karika u lancu sticanja veština i navika i od stečenih znanja u takvoj sredini zavisi kako će se jedinka snaći tokom kasnijeg života u društvenoj sredini.Grupna dinamika je kontinuirani proces kroz koji se vrši usklađivanje ličnih potreba, sposobnost mišljenja, emocija, navika, veština i znanja sa istim atributima osoba iz okruženja. Osobe sa smetnjama u mentalnom razvoju, takođe, imaju takve potrebe i oni živeći u manjim ili većim grupama stiču znanja i veštine, samopouzdanje, simpatije za druge, potvrđuju svoju naklonost prema najbližim, jačaju volju, savesnost, izražavaju ambicije i oduševljenost pri izvođenju svih aktivnosti, a pogotovo onih gde je uspeh evidentan. Kroz ovu oblast vrši se procena pojedinca kroz sledeća polja: stav učesnika prema grupi, uticaj koji grupa ima na učesnika, pokretanje grupe – položaj pojedinca u grupi, kao i odabir idealne grupe za pojedinca.\nSkalom procene opšte funkcionalnosti učesnika do sada je procenjeno 2 372 deteta/osobe koje se nalaze u različitim institucijama za smeštaj osoba sa smetnjama u razvoju ili žive u biološkim porodicama.


Deficit demokratije - Milica Jovanović - Peščanik\nProšlo je već gotovo dva meseca otkako je iz Brisela vraćen nacrt zakona o javnom informisanju i medijima a da sa komentarima i primedbama Evropske komisije još nisu upoznati ni sami autori nacrta pa ni organizacije civilnog društva zainteresovane za uvid u konačnu verziju teksta pre nego što bude upućen na skupštinsko glasanje.\nIako je sredinom oktobra nadležno ministarstvo kulture saopštilo da je već u toku usklađivanje nacrta zakona sa evropskom regulativom te da se primedbe Evropske komisije uglavnom odnose na dodelu državne pomoći medijima, na ponovljene upite članova stručne radne grupe za izradu zakona, organizacija okupljenih u Koaliciju za pristup pravdi kao i redakcije Peščanika, iz kabineta ministra kulture rečeno je da ministarstvo još nije dobilo evropsku ekspertizu.\nKoalicija za pristup pravdi obratila se istim zahtevom vladinoj kancelariji za evropske integracije preko koje se odvija direktna komunikacija sa Briselom, ali je kancelarija odbila da organizacijama omogući uvid u sadržaj komentara na nacrt zakona.\n„Ova odluka koja nema nikakvo utemeljenje u Zakonu o slobodnom pristupu informacijama od javnog značaja, neposredno podstiče nadležna ministarstva da propisuju nova zakonska pravila skriveni od očiju javnosti“, saopštila je Koalicija koja je danas uputila i zvaničan zahtev vladi Srbije da omogući pristup dokumentima koji se odnose na sadržinu zakona čije se usvajanje priprema.\n„Koalicija za pristup pravdi najoštrije protestuje protiv odluke Kancelarije da ne dozvoli organizacijama civilnog društva pristup dokumentu koji sadrži komentare Evropske komisije na Nacrt zakona o javnom informisanju i medijima“, navodi se u saopštenju i podseća na deklarativno opredeljenje države prema kom bi upravo organizacije civilnog društva trebalo da imaju ključnu ulogu u zakonodavnim reformama i drugim aspektima procesa pridruživanja zemlje Evropskoj Uniji.\nKoalicija je zatražila od vlade Srbije da odgovori na pitanje ko i na osnovu kojih ovlašćenja može unutar Kancelarije da odluči o tome da li će se javnost i nadležno ministarstvo upoznati sa sadržinom dokumenata koji stižu iz Brisela, a koji se vezuju za izradu novih zakonskih propisa.\n„Medijski zakoni sadrže regulativu od posebnog značaja za demokratski poredak zemlje i ne bi smeli da budu predmet obrade skrivenih političkih agendi ministarstva i drugih zainteresovanih strana. Takođe, rad na izmeni celokupnog zakonodavstva zemlje u procesu pridruživanja Evropskoj uniji ne bi smeo da bude opterećen demokratskim deficitima, jer je upravo razvoj demokratije, odnosno političke participacije, kao i sistema poštovanja i zaštite prava i sloboda onih na koje se zakoni odnose, osnovni cilj evropskih integracija društva. Zbog toga Koalicija za pristup pravdi zahteva od vlade Republike Srbije da bez odlaganja preduzme sve neophodne mere i neposredno obezbedi participativnu ulogu građana u procesu zakonodavne reforme u skladu sa najvišim demokratskim standardima modernog društva“, zaključuje se u saopštenju.\nKoaliciju za pristup pravdi čine Centar za unapređivanje pravnih studija, Civil Rights Defenders, CHRIS – mreža odbora za ljudska prava u Srbiji, Fond za humanitarno pravo, Inicijativa mladih za ljudska prava, Nezavisno društvo novinara Vojvodine, Sandžački odbor za zaštitu ljudskih prava i sloboda, Praxis i Nezavisno udruženje novinara Srbije.